hotchpotch/miracl-hf-unified huggingface dataset:
อะเลปโป
อะเลปโป () หรือ ฮะลับ ( / ALA-LC: "") เป็นเมืองที่ตั้งอยู่ทางตะวันตกเฉียงเหนือของประเทศซีเรีย และเป็นเมืองที่ใหญ่ที่สุดของประเทศ เป็นเมืองหลวงของเขตผู้ว่าราชการอะเลปโป ซึ่งเป็นเขตผู้ว่าราชการที่มีประชากรมากที่สุดในประเทศ มีประชากรอย่างเป็นทางการ 2,132,100 คน (ค.ศ. 2004) เป็นหนึ่งในเมืองที่ใหญ่ที่สุดในภูมิภาคเลแวนต์ ร่วมหลายศตวรรษที่เมืองที่ใหญ่ที่สุดในเกรตเตอร์ซีเรีย และเป็นเมืองใหญ่เป็นอันดับ 3 ของอาณาจักรออตโตมัน รองจากอิสตันบูลและไคโร
อะเลปโปยังเป็นหนึ่งในเมืองที่เก่าแก่ที่สุดที่มีคนอาศัยอยู่อย่างต่อเนื่องยาวนานที่สุด มีคนอาศัยอยู่ตั้งแต่ช่วงต้นของ 6 สหัสวรรษก่อนคริสต์ศักราช ได้รับการกล่าวถึงในหินคูนิฟอร์มในเอบลาและเมโสโปเตเมียที่กล่าวถึง ความช่ำชองในการค้าและการทหาร และด้วยประวัติอันยาวนาน อาจเป็นสาเหตุให้เป็นจุดยุทธศาสตร์ เป็นจุดกึ่งกลางระหว่างทะเลเมดิเตอร์เรเนียนกับเมโสโปเตเมีย
อะเลปโปซึ่งชาวอิตไทต์ได้เข้าครอบเมื่อประมาณ 2 พันปีก่อนคริสต์ศักราช ต่อมาได้มีชนชาติต่าง ๆ ผลัดกันเข้ามามีอำนาจ จนถึง ค.ศ. 1517 ได้รวมอยู่ในจักรวรรดิออตโตมัน เมืองมีความโดดเด่น โดยเป็นจุดสิ้นสุดของเส้นทางสายไหม ที่เป็นเส้นทางผ่านเอเชียกลางและเมโสโปเตเมีย เมื่อมีการสร้างคลองสุเอซขึ้นในปี ค.ศ. 1869 การทำการค้าจึงทำการทางทะเล เมืองอะเลปโปก็ค่อย ๆ เสื่อม ใน ค.ศ. 1918 ระหว่างสงครามโลกครั้งที่หนึ่ง อังกฤษได้เข้ามายึดครอง และใน ค.ศ. 1920 มีฐานะเป็นรัฐหนึ่งของซีเรียซึ่งเป็นดินแดนในอาณัติของฝรั่งเศส จนกระทั่ง ค.ศ. 1925 จึงได้รวมกับดามัสกัสเป็นประเทศซีเรีย
ซิตี้ สตีล
บริษัท ซิตี้ สตีล จำกัด (มหาชน) ( ชื่อย่อ:CITY) ก่อตั้งเมื่อวันที่ 7 สิงหาคม 2538 เพื่อดำเนินการผลิตอุปกรณ์จัดเก็บ อุปกรณ์ลำเลียงและผลิตภัณฑ์จากโลหะ โดยกลุ่มบริษัทประกอบธุรกิจผลิตและจำหน่ายผลิตภัณฑ์โลหะโครงสร้าง ผลิตภัณฑ์โลหะที่เกี่ยวกับอุปกรณ์จัดเก็บและลำเลียง ผลิตภัณฑ์โลหะแปรรูป การจำหน่ายโลหะและชิ้นส่วนโลหะ และให้บริการด้านโลหะครบวงจร ให้แก่ลูกค้าในประเทศและต่างประเทศ ภายใต้เครื่องหมายการค้า “CITY STEEL”
กลุ่มบริษัทได้ใช้นโยบายในการแบ่งการดำเนินงานออกเป็น 4 สายงานธุรกิจ
เชียงใหม่โฟรเซ่นฟู้ดส์
บริษัท เชียงใหม่โฟรเซ่นฟู้ดส์ จำกัด(มหาชน) ( ชื่อย่อ:CM) บริษัทก่อตั้งในเดือนพฤศจิกายน 2531 โดยบริษัทเป็นผู้ผลิตและส่งออกผักแช่เยือกแข็ง ซึ่งเป็นการนำเอาผลผลิตทางการเกษตรมาเป็นวัตถุดิบ ผ่านกระบวนการผลิต ผลิตภัณฑ์ของบริษัทได้แก่ ถั่วแระ ถั่วแขก ข้าวโพดหวาน แครอท ข้าวโพดฝักอ่อน
ซีเอ็มโอ
บริษัท ซีเอ็มโอ จำกัด (มหาชน) ( ชื่อย่อ:CMO) ก่อตั้งขึ้นเมื่อวันที่ 5 มิถุนายน พ.ศ. 2534 เพื่อประกอบธุรกิจให้บริการบริหารการจัดงาน (Event Management) ประเภทงานบันเทิงสาธารณะ (Public Event) งานการประชุมสัมมนา (Meeting, Incentive, Convention & Exhibition: MICE) งานนิทรรศการและการแสดงสินค้า (Exhibition & Trade Show) และงานส่งเสริมการตลาดและส่งเสริมการจัดจำหน่าย (Marketing & Promotion)
ตราแผ่นดินของโครเอเชีย
ตราแผ่นดินของโครเอเชีย เริ่มใช้เมื่อพ.ศ. 2533 มีส่วนประกอบคือ
กาซีอันเตป
กาซีอันเตป (ตุรกีออตโตมัน: عينتاب "Ayntab", หรือ ; ) เป็นเมืองทางตะวันออกเฉียงใต้ของประเทศตุรกี เป็นหนึ่งในเมืองที่เก่าแก่ที่สุดที่ยังคงมีคนอาศัยอยู่ของโลก เมืองตั้งอยู่ห่างจากเมืองอะเลปโปทางทิศเหนือราว 127 กม. เมืองมีประชากร 1,376,352 คน (ค.ศ. 2011) และเขตมหานครมีประชากร 1,393,289 คน
มีความสำคัญทางยุทธศาสตร์ในช่วงสงครามครูเสด เป็นศูนย์กลางของชาวตุรกีในการต่อต้านฝรั่งเศสระหว่าง ค.ศ. 1920-1921 เคยถูกฝรั่งเศสยึดครองแต่กลับคืนเป็นของตุรกีอีกครั้งใน ค.ศ.1922
อาดานา
อาดานา (Adana) เป็นเมืองทางตอนใต้ของประเทศตุรกี และเป็นศูนย์กลางการค้าและกสิกรรมที่สำคัญ เมืองตั้งอยู่บนฝั่งซ้ายของแม่น้ำเซย์ฮาน อยู่ห่างจากทะเลเมดิเตอร์เรเนียนราว 30 กม. เป็นเมืองหลวงของจังหวัดอาดานา มีประชากร 1.6 ล้านคน
แต่เดิมเป็นที่ตั้งกองทหารของโรมัน ต่อมาประมาณ ค.ศ. 762 ฮารุน-อาร์-รอซิด คอลีฟะห์แห่งราชวงศ์อับบาซียะห์ได้เข้าครอบครองแลทะนุบำรุงจนเจริญรุ่งเรือง ระหว่าง ค.ศ. 1832-1840 ตกเป็นของอียิปต์
มายุ วาตานาเบะ
มายุ วาตานาเบะ (; 26 มีนาคม 2537 จังหวัดไซตะมะ – ) เป็นสมาชิกวงดนตรีหญิงล้วนสัญชาติญี่ปุ่นในกลุ่มเอของวงเอเคบี48 (AKB48) ทั้งยังเป็นสมาชิกกลุ่มวะตะริโรกะฮะชิริไต (Watarirouka Hashiritai), ทีมดรากอน (Team Dragon) และโนเนม (No Name)
เธอมีชื่อเล่นว่า มะยุยุ (まゆゆ, "Mayuyu")
มายุประกาศจบการศึกษาจากAKB48ในปี 2560 และมีคอนเสิร์ตจบการศึกษาในวันที่ 31 ตุลาคม 2560
โพแทสเซียม โคบอลติไนไตรต์
โพแทสเซียม โคบอลติไนไตรต์ () ตามระบบการเรียกชื่อสารเคมีของ IUPAC ว่า โพแทสเซียม เฮกซะไนไตรโตโคบอลเตต(III) () เป็นสารประกอบโคออร์ดิเนชันที่มีสูตร K[Co(NO)] แอนไอออนของเกลือสีเหลืองนี้เป็นสีประกอบด้วยใจกลางโคบอลต์(III) ผูกพันกับ 6 ไนตริโตลิแกนด์ เป็นที่ไม่ละลายในน้ำและมีการตกตะกอนเป็นของแข็งสีเหลือง
ถูกทำขึ้นครั้งแรกในปี 1848 โดย N. W. Fischer ในเบรสเลา และมันถูกใช้เป็นเม็ดสีเหลืองที่เรียกว่า อูเรโอลิน
เจ้าชายเฮนริกแห่งเดนมาร์ก
เจ้าชายเฮนริกแห่งเดนมาร์ก เคานต์แห่งมงเปอซา () (ประสูติ 4 พฤษภาคม พ.ศ. 2552) เป็นพระโอรสพระองค์ที่สาม และเป็นองค์สุดท้องของเจ้าชายโจอาคิมแห่งเดนมาร์ก กับเจ้าหญิงมารีแห่งเดนมาร์ก พระชายาองค์ที่สองของพระองค์ ทรงเป็นพระราชนัดดาพระองค์ที่7 ใน สมเด็จพระราชินีนาถมาร์เกรเธอที่ 2 กับเจ้าชายเฮนริกแห่งเดนมาร์ก พระราชสวามี พระนาม เฮนริก มาจากพระนามของ เจ้าชายเฮนริกแห่งเดนมาร์ก พระราชสวามี พระอัยกาฝ่ายพระชนกของพระองค์ พระองค์ทรงมีพระบิดาและพระมารดาทูลหัวคือ
เจ้าชายเฮนริกเป็นรัชทายาทลำดับที่เก้าในลำดับการสืบทอดราชบัลลังก์เดนมาร์ก
โพแทสเซียมเตตระไอโอโดเมอคูเรต(II)
โพแทสเซียม เตตระไอโดเมอคูเรต(II) () เป็นสารประกอบอนินทรีย์ที่มีโพแทสเซียมแคทไอออน และสารแอนไอออนเชิงซ้อนเตตระไอโดเมอคูเรต(II) ใช้ในการตรวจสอบแอมโมเนีย
เจ้าชายไมเคิลแห่งกรีซและเดนมาร์ก
เจ้าชายไมเคิลแห่งกรีซและเดนมาร์ก (, ประสูติ 7 มกราคม พ.ศ. 2482) เป็นพระโอรสเพียงพระองค์เดียวในเจ้าชายคริสโตเฟอร์แห่งกรีซและเดนมาร์กกับเจ้าหญิงฟรานคอซิสแห่งออร์เลอ็อง พระองค์เป็นพระราชนัดดาของพระเจ้าจอร์จที่ 1 แห่งกรีซกับเจ้าหญิงโอลกา คอนสแตนตินอฟวาแห่งรัสเซีย
วรรษมน วัฒโรดม
วรรษมน วัฒโรดม (มี๋) เกิดเมื่อวันที่ 23 ธันวาคม 2504 มีบิดาชื่อ สุนทร มารดาชื่อ วรรณี มีพี่น้อง 5 คน โดยเธอเป็นคนที่สอง สำเร็จการศึกษาจากโรงเรียนสตรีวิทยา ในแผนกศิลป์-ภาษาและปริญญาตรีจากคณะวิทยาศาสตร์และเทคโนโลยี สาขาวิชาวิทยาการคอมพิวเตอร์ จากมหาวิทยาลัยอัสสัมชัญ (เอแบค) เริ่มเข้าวงการด้วยการเดินแบบและโฆษณาทางทีวี อีกทั้งยังเคยประกวดร้องเพลงที่โรงแรมรามา การ์เด้นจนได้รับการชักชวนจาก เรวัติ พุทธินันท์ (เต๋อ) ให้มารับบทนำคู่กับ อำพล ลำพูน นักร้องนำจากวงไมโคร ในภาพยนตร์เรื่องแรก "วัยระเริง" กำกับโดย "เปี๊ยก โปสเตอร์" ในปี 2527 ซึ่งประสบความสำเร็จและมีชื่อเสียง และได้แสดงคู่กันอีกเรื่องคือเรื่อง "น้ำพุ" มีผลงานทางภาพยนตร์ต่อมาในเรื่อง "ปัญญาชนก้นครัว", "คู่วุ่นวัยหวาน", "รัตนาวดี", "ก้อโอเคนะ", "สารวัตรเถื่อน", "ลุ้นอลเวง" และพลิกบทบาทเป็นนางร้ายในเรื่อง "ไม่สิ้นไร้ไฟสวาท" ซึ่งเรื่องนี้เธอได้รับรางวัลสุพรรณหงส์ทองคำ สาขานักแสดงสมทบยอดเยี่ยม ทั้งยังได้แสดงละครโด่งดังในเรื่อง "วัยซน" ของค่ายกันตนา ทางช่อง 7 อีกทั้งออกผลงานเพลงเป็นอัลบั้มเดี่ยวออกมา 1 ชุดในปี พ.ศ. 2531 ในชื่อ "มี๋เองแหละ" ภายหลังเธอได้รับบทโดดเด่นในละครญี่ปุ่นที่ใช้บ้านของเธอเป็นสถานที่ถ่ายทำอีกด้วย นอกจากนั้นเธอได้รับงานพิธีกรในรายการต่างๆ รวมทั้งเคยเป็นผู้ประกาศข่าวทางช่อง 7 ต่อมาได้ทำงานอยู่เบื้องหลังรายการและคอนเสิร์ต และเคยเป็นนักจัดรายการวิทยุ ปัจจุบันเปิดธุรกิจสปาและนวดแผนไทยชื่อว่า "ราชาวดีสปา" ในเมืองโจฮันเนสเบอร์ก และเมืองเดอเบอร์น ประเทศแอฟริกาใต้ สถานภาพสมรสแล้วและมีบุตรชายคนเดียวคือ วสุ วัฒโรดม (จูเนียร์)
ความจริงครึ่งเดียว
ความจริงครึ่งเดียว เป็นถ้อยแถลงที่ฉ้อฉลประเภทหนึ่งซึ่งมีองค์ประกอบบางอย่างเป็นความจริง ถ้อยแถลงนั้นอาจเป็นความจริงเพียงบางส่วน หรือโดยรวมแล้วอาจเป็นความจริง แต่เป็นความจริงบางส่วนจากความจริงทั้งหมด หรืออาจใช้องค์ประกอบบางอย่างที่ฉ้อฉล เช่น ใช้เครื่องหมายวรรคตอนไม่เหมาะสม หรือใช้ความหมายสองแง่สองง่าม โดยเฉพาะเมื่อมีเจตนาหลอกลวง หลบเลี่ยง ตำหนิ หรือบิดเบือนความจริงนั้น
ความมุ่งประสงค์และ/หรือผลสืบเนื่องของความจริงครึ่งเดียวก็คือ เพื่อสร้างบางสิ่งบางอย่างที่เป็นความเชื่ออย่างเดียวจริง ๆ ให้ดูเหมือนว่าเป็นความรู้ หรือเป็นคำแถลงที่สมจริงแทนความจริงทั้งมวล หรืออาจเป็นได้ว่าเพื่อชักนำไปสู่ข้อสรุปอย่างผิด ๆ การที่ใครคนหนึ่งจะรู้ว่าประพจน์ที่ให้มาเป็นจริงหรือไม่ คนนั้นต้องไม่เพียงแค่เชื่อในประพจน์อันเป็นจริงที่เกี่ยวข้อง แต่เขายังต้องมีเหตุผลที่ดีมาสนับสนุนด้วย ตามทฤษฎีความเชื่อที่มีเหตุผลสนับสนุนว่าจริง (justified true belief) ของความรู้ ความจริงครึ่งเดียวฉ้อฉลผู้รับสารโดยนำเสนอบางสิ่งบางอย่างที่น่าเชื่อถือ และใช้มุมมองต่าง ๆ ของคำแถลงที่แสดงให้เห็นได้ว่าเป็นจริงในฐานะเหตุผลที่ดี เพื่อให้เชื่อว่าคำแถลงนั้นเป็นจริงโดยครบถ้วนบริบูรณ์ หรือว่าคำแถลงนั้นเป็นตัวแทนของความจริงทั้งมวล บุคคลที่ถูกฉ้อฉลโดยความจริงครึ่งเดียว จะพิจารณาประพจน์ว่าเป็นความรู้และปฏิบัติตนตามนั้นความจริงครึ่งเดียวบางรูปแบบเป็นส่วนหนึ่งที่หลีกเลี่ยงไม่ได้ของการเมืองในประชาธิปไตยแบบมีผู้แทน ชื่อเสียงของผู้สมัครเพื่อดำรงตำแหน่งทางการเมืองอาจเกิดความเสียหายอย่างไม่สามารถแก้ไขได้หากพวกเขาถูกเปิดโปงในเรื่องที่โกหก ดังนั้นรูปแบบของภาษาที่ซับซ้อนจึงได้วิวัฒนาการขึ้นเพื่อลดโอกาสของการเกิดสิ่งนี้ ถ้ายังไม่มีใครพูดอะไร พวกเขาก็ไม่สามารถถูกกล่าวหาว่าโกหก ด้วยเหตุนี้การเมืองจึงเป็นโลกที่คาดว่าจะพบความจริงครึ่งเดียวต่าง ๆ และคำแถลงทางการเมืองก็ไม่ค่อยเป็นที่ยอมรับตามค่าหน้าค่าตา
วิลเลียม แซไฟร์ (William Safire) ได้นิยามความจริงครึ่งเดียวตามความมุ่งหมายทางการเมืองไว้ว่า "คำแถลงที่แม่นยำเพียงพอต่อความจำเป็นในการอธิบาย และการอธิบายที่ยาวกว่านั้น ดูเหมือนเป็นปฏิกิริยาของความเชื่ออีกครึ่งต่อสาธารณชนมากกว่า"
ฟูกูจิยามะ
ฟูกูจิยามะ () เป็นเมืองในจังหวัดเกียวโต ประเทศญี่ปุ่น ตั้งอยู่ห่างจากชายฝั่งทะเลญี่ปุ่น 25 กิโลเมตร บริเวณแม่น้ำยูระ ทางตอนใต้ของหุบเขาฟูกูจิยามะ และล้อมรอบไปด้วยภูเขาทางทิศตะวันออก ทิศใต้ และทิศตะวันตก ในปี ค.ศ. 2008 มีจำนวนประชากร 82,425 คน มีขนาดพื้นที่ทั้งสิ้น 552.57 ตารางกิโลเมตร
เจ้าธัญวงศ์ สว่าง
เจ้าธัญวงศ์ สว่าง (ເຈົ້າທັນວົງ ສະຫວ່າງ) (ประสูติ 17 เมษายน พ.ศ. 2507) เป็นสมาชิกของพระราชวงศ์ลาวที่ยังมีชีวิตอยู่ในปัจจุบัน หลักจากการล้มล้างราชอาณาจักรลาว พระองค์ประสูติที่ พระราชวังหลวงพระบาง ราชอาณาจักรลาว เป็นพระราชโอรสในสมเด็จเจ้าฟ้าชายวงศ์สว่าง องค์มกุฎราชกุมารกับสมเด็จเจ้าฟ้าหญิงมณีไลย องค์มกุฎราชกุมารี
ในปี 1981 พระองค์และเจ้าสุริวงศ์ สว่างพระเชษฐา ได้หลบหนีการปฏิวัติจากหลวงพระบางมายังประเทศไทย และหลี้ภัยต่อไปยังฝรั่งเศส และพำนักที่ฝรั่งเศสในฐานะผู้ลี้ภัยทางการเมือง
ระหว่างการลี้ภัยพระองค์ก็ทรงย้ายไปพำนักที่ ฟลอริดา สหรัฐอเมริกา และมีการจัดงานชุมนุมชาวลาวในต่างประเทศเพื่อช่วยในการรักษาและส่งเสริมวัฒนธรรมลาว
เมอร์โบรมิน
เมอร์โบรมิน () หรือ ยาแดง เป็นสารระงับเชื้อเฉพาะที่ ใช้สำหรับแผลบาดและถลอกเล็กน้อย เมอร์โบรมินเป็นสารประกอบเกลือออร์แกโนเมอร์คิวริกไดโซเดียมและฟลูออเรสซิน หาซื้อได้ทั่วไปในประเทศส่วนใหญ่ รวมทั้งประเทศไทย, มีราคาถูก และเก็บรักษาได้นาน, แต่มีการเลิกใช้ไปในสหรัฐอเมริกา เยอรมนี และฝรั่งเศส เนื่องจากเป็นสารประกอบที่มีปรอทอยู่ในโมเลกุล แม้ว่าจะไม่ได้มีการพิสูจน์อย่างจริงจังว่าไม่ปลอดภัยก็ตาม
เจ้าฟ้าโสริยะวงศ์สว่าง
เจ้าฟ้าสูรยะวงศ์สว่าง (; 22 มกราคม พ.ศ. 2480 – 2 มกราคม พ.ศ. 2561) เป็นพระราชโอรสองค์เล็กในพระบาทสมเด็จพระเจ้ามหาชีวิตศรีสว่างวัฒนากับสมเด็จพระราชินีคำผูย พระองค์อภิเษกสมรสกับเจ้าดาราวรรณ โสริยะวงศ์สว่าง มีพระโอรส-ธิดา 4 พระองค์คือ เจ้าสุธีระ โสริยะวงศ์สว่าง เจ้าทัยวันต์ โสริยะวงศ์สว่าง เจ้าพลวันต์ โสริยะวงศ์สว่าง เจ้ากฤษณชิน โสริยะวงศ์สว่าง
หลังจากการยึดประเทศลาวโดยกองทัพคอมมิวนิสต์ในเดือนสิงหาคม 1975 ในเดือนพฤศจิกายนปี 1975 พระองค์จึงเสด็จฯลี้ภัยออกจากประเทศลาวโดยการข้ามแม่น้ำโขงมายังประเทศไทย แล้วพระองค์ทรงรับพระราชภาระในองค์พระบาทสมเด็จพระเจ้ามหาชีวิตเป็นพระประมุขแห่งพระราชวงศ์ล้านช้างทั้งหมด เพราะพระองค์มีพระชนมพรรษามากที่สุดในพระราชวงศ์ และทรงทำหน้าที่เป็นผู้สำเร็จราชการแผ่นดินให้กับเจ้าสุริวงศ์ สว่าง พระภาติยะ
พระองค์ทรงประทับอยู่ ณ กรุงปารีส ประเทศฝรั่งเศส และทรงทำงานที่เรโนลต์
พระองค์เสด็จสวรรคตเมื่อวันที่ 2 มกราคม พ.ศ. 2561 ณ กรุงปารีส สิริพระชนมายุ 81 พรรษา
องค์การบริหารส่วนตำบลสวายจีก
องค์การบริหารส่วนตำบลสวายจีก อำเภอเมือง จังหวัดบุรีรัมย์ มีพื้นที่ทั้งหมดประมาณ 58.23 ตารางกิโลเมตร หรือประมาณ
36,395 ไร่ มีหมู่บ้าน จำนวน 19 หมู่บ้านคือ
จำนวนประชากรในเขตองค์การบริหารส่วนตำบลสวายจีก มีจำนวน 11,668 คน 2,862 หลังคาเรือน พ.ศ. 2555
อาชีพที่ประชากรส่วนใหญ่ประกอบกันคือ อาชีพเกษตรกรรม รับราชการ และ อาจจะมีอาชีพรับจ้างทั่วไป และ ค้าขายประกอบกันบ้างเล็กน้อย
สาส์นลับที่สาบสูญ
สาส์นลับที่สาบสูญ () เป็นนวนิยายแนวลึกลับ/ระทึกขวัญ เขียนโดย แดน บราวน์ เนื้อหาเกี่ยวกับการผจญภัยครั้งที่ 3 ของ โรเบิร์ต แลงดอน ศาสตราจารย์ด้านสัญลักษณ์วิทยาแห่งมหาวิทยาลัยฮาร์วาร์ด หลังสร้างชื่อในเล่มก่อนหน้า คือ "รหัสลับดาวินชี"
เช้าวันหนึ่ง โรเบิร์ต แลงดอน ได้รับโทรศัพท์จากผู้ช่วยของ "ปีเตอร์ โซโลมอน" ซึ่งเป็นเพื่อนและผู้ที่แลงดอนเคารพเหมือนครูอาจารย์มานานหลายปี ตั้งแต่เขายังเป็นหนุ่มน้อย ให้เดินทางไปบรรยายที่กรุงวอชิงตัน ดี.ซี. ณ อาคารแคปิตอล หรือรัฐสภา เมื่อไปถึง แลงดอนจึงรู้ว่าไม่มีงานบรรยาย แต่กลับพบเหตุการณ์ระทึกมากมาย เริ่มตั้งแต่พบมือของปีเตอร์ที่ถูกตัดออก ขณะเดียวกัน "แคเทอรีน โซโลมอน" น้องสาวของปีเตอร์ ซึ่งเป็นนักวิทยาศาสตร์ทางจิต ผู้เพิ่งประสบความสำเร็จในการค้นพบครั้งสำคัญ ก็ถูกชายลึกลับคนเดียวกับที่ลักพาตัวปีเตอร์ไปตามล่า แลงดอนจึงต้องพยายามช่วย...
ทั้งสองต้องพยายามไขรหัสลับ เพื่อนำไปสู่ความรู้ที่จะสั่นสะเทือนโลก ซึ่งถูกปกปิดและเก็บเป็นความลับสืบทอดมานานของกลุ่มเมสัน และในขณะเดียวกันก็ต้องช่วยชีวิตของปีเตอร์ให้ได้ด้วย
โครเมียม(III) คลอไรด์
โครเมียม (III) คลอไรด์ () เป็นสารประกอบที่มีสูตร CrCl (HO) โดยที่ xสามารถเป็น 0, 5, และ 6 ที่ปราศจากสารประกอบที่มีสูตร CrCl ที่เป็นของแข็งสีม่วง รูปแบบที่พบมากที่สุดของไตรคลอไรด์ ซึ่งเป็นสีเขียวเข้ม คือ "เฮกซะไฮเดรต", CrCl3.6H2O โครเมียม (III) คลอไรด์ ใช้หาตัวเร่งปฏิกิริยาและเป็นสารตั้งต้นที่จะย้อมสีขน
ไซโคลเพนตาไดอีนิลไอเอิร์น ไดคาร์โบนิล ไอโอไดด์
ไซโคลเพนตาไดอีนิลไอเอิร์น ไดคาร์โบนิล ไอโอไดด์ () เป็นสารประกอบออร์กาโนไอเอิร์น ที่มีสูตรเคมี (CH)Fe(CO)I เป็นของแข็งสีน้ำตาลเข้มที่ละลายในตัวทำละลายอินทรีย์ที่พบโดยทั่วไป
ไซโคลเพนตาไดอีนิลไอเอิร์น ไดคาร์โบนิล ไอโอไดด์ สามารถสังเคราะห์โดยปฏิกิริยาของ ไซโคลเพนตาไดอีนิลไอเอิร์น ไดคาร์โบนิล ไดเมอร์ ด้วย I:
ซึ่งมันอาจจะเป็นคนแรกที่รายงานโดย พอลสัน และฮอลแลม
มาร์ก แฮมิลล์
มาร์ก ริชาร์ด แฮมิลล์ () เกิดวันที่ 25 กันยายน ค.ศ. 1951 เป็นนักแสดง นักพากย์เสียง โปรดิวเซอร์ ผู้กำกับ และนักเขียนชาวอเมริกัน เป็นที่รู้จักจากผลงานแสดงในบทบาท ลุค สกายวอล์กเกอร์ ในภาพยนตร์ไตรภาคฉบับดั้งเดิมของ "สตาร์ วอร์ส" เขายังพากย์เสียงเป็นโจ๊กเกอร์ ใน "" รวมถึงงานต่อยอดอื่น ๆ
The Cupids บริษัทรักอุตลุด
The Cupids บริษัทรักอุตลุด เป็นละครโทรทัศน์ของทางสถานีวิทยุโทรทัศน์ไทยทีวีสีช่อง 3 (ออริจินัล) และทีวีดิจิตอล ช่อง 3 เอชดี ช่อง 33 โดยดัดแปลงมาจากนวนิยายชื่อเดียวกัน มีทั้งหมด 8 เรื่อง ได้แก่ กามเทพหรรษา, กามเทพออกศึก, กามเทพออนไลน์, ลูบคมกามเทพ, ซ่อนรักกามเทพ, กามเทพซ้อนกล, กามเทพจำแลง, กามเทพปราบมาร เป็นบทประพันธ์โดย อิสย่าห์, อุมาริการ์, ร่มแก้ว, Shayna, ซ่อนกลิ่น(มนต์ชัย ศิริลัทพร), เก้าแต้ม(คัคณางค์ มิ่งมิตรพัฒนะกุล), แพรณัฐ, ณารา
ได้รับดัดแปลงเป็นละครโทรทัศน์ ควบคุมการผลิตโดย บริษัท บรอดคาซท์ ไทย เทเลวิชั่น กำกับการแสดงโดย ภวัต พนังคศิริ (กามเทพหรรษา, กามเทพออกศึก), ชัชวาล ศาสวัตกลูน (กามเทพออนไลน์), ธรธร สิริพันธ์วราภรณ์ (ลูบคมกามเทพ), พันธุ์ธัมม์ ทองสังข์ (ซ่อนรักกามเทพ), อรรถพร ธีมากร (กามเทพซ้อนกล), ษรัณยู จิราลักษม์ (กามเทพจำแลง), ดุลยสิทธิ์ นิยมกุล (กามเทพปราบมาร)
เดอะลองโรด (ภาพยนตร์)
เดอะลองโรด' () เป็นภาพยนตร์สั้นเงียบแนวดราม่าในปี 1911 กำกับโดย ดี. ดับเบิลยู. กริฟฟิธ และนำแสดงโดย แบลนช์ สวีต
เสียงซอ เลิศรัตนชัย
เสียงซอ เลิศรัตนชัย (9 มีนาคม พ.ศ. 2539 – ) เป็นนักกีฬาขี่ม้าทีมชาติไทย เธอได้รับ 2 เหรียญทองจากการแข่งขันขี่ม้ากระโดดข้ามเครื่องกีดขวาง ชิงแชมป์ยุวชนนานาชาติ ประจำปี 2013 ในประเภททีมความสูง 90 ซม. และอีเวนต์พิเศษระยะความสูง 115-120 ซม. ที่สนามแข่งทหารม้า 29 รักษาพระองค์ นอกจากนี้ เธอยังเป็นผู้ช่วยผู้ฝึกสอนขี่ม้าให้กับเยาวชนทีมชาติไทยรุ่นอายุไม่เกิน 15 ปีเข้าแข่งขี่ม้ากระโดดข้ามเครื่องกีดขวางที่ประเทศกัมพูชา ตลอดจนเป็นผู้ทำคะแนนนำในการคัดเลือกตัวแทนทีมชาติไทยในการแข่งขันซีเกมส์ 2013 ที่ประเทศพม่า
และในเช้ามืดวันที่ 24 มิถุนายน พ.ศ. 2556 ตามเวลาประเทศไทย เสียงซอได้อันดับ 2 ในการแข่งขันขี่ม้าชิงแชมป์โลก เอฟอีไอเวิลด์จัมปิงชาลเลนจ์ 2013 รอบชิงชนะเลิศ ที่ประเทศเวเนซุเอลา
เสียงซอเป็นบุตรสาวของควินิจ เลิศรัตนชัย กับเพ็ญ พิสุทธิ์ สำเร็จการศึกษา ระดับปริญญาตรี จากคณะนิเทศศาสตร์ จุฬาลงกรณ์มหาวิทยาลัย สาขาวิชาการประชาสัมพันธ์ เอกโฆษณา ปัจจุบันกำลังศึกษาต่อ ระดับปริญญาโท คณะวิทยาศาสตร์การกีฬา จุฬาลงกรณ์มหาวิทยาลัย สาขาวิชาวิทยาศาสตร์การกีฬา โดยก่อนที่เสียงซอจะขี่ม้าอย่างจริงจัง เธอมีความสนใจกีฬาว่ายน้ำมาก่อน แล้วจึงหันมาเล่นบาสเกตบอล, วอลเลย์บอล และฟุตบอล รวมถึงกีฬาอื่นอีกหลายชนิด กระทั่งพี่สาวของเธอที่มีชื่อว่า สายลับ เลิศรัตนชัย ได้เป็นนักกีฬาขี่ม้า เธอจึงหันมาฝึกกีฬาขี่ม้าและรู้สึกชอบกีฬาขี่ม้า โดยเสียงซอเริ่มหัดขี่ม้าครั้งแรกเมื่ออายุ 8 ขวบ ที่สโมสรบ้านคนรักม้า ปัจจุบัน เธอใช้ม้าฝึกซ้อมและแข่ง 2 ตัว ซึ่งเป็นม้าสายพันธุ์ KWPN ชื่อ "เอลโม่ บีบี" และ "วิกตอรี่ บีบี"
ในการแข่งขันชิงแชมป์ประเทศไทย ประจำปี 2555 เสียงซอชนะในประเภทกระโดดข้ามสิ่งกีดขวางโดยใช้ม้า "วิกตอรี่ บีบี" และได้อันดับ 2 โดยใช้ม้า "เอลโม่ บีบี" และในเดือนสิงหาคมของปีเดียวกันนี้ เธอเข้าแข่งขันรายการเพรซิเดนท์คัพ ชิงถ้วยนายกสมาคมขี่ม้าแห่งประเทศไทย ซึ่งเธอชนะในประเภทกระโดดข้ามสิ่งกีดขวาง ส่วนในวันที่ 16 ธันวาคม ของการแข่งกีฬาขี่ม้าในกีฬาแห่งชาติครั้งที่ 41 ที่สนามกองพันสัตว์ต่าง เสียงซอได้รับรางวัลเหรียญเงินจากรายการกระโดดข้ามเครื่องกีดขวาง ประเภทบุคคล โดยเธอใช้ม้าชื่อ "โทรฟี่" เข้าแข่งขัน
ในการแข่งขันชิงแชมป์ประเทศไทย ประจำปี 2556 ชิงถ้วยพระราชทานพระบาทสมเด็จพระเจ้าอยู่หัว เสียงซอได้เป็นแชมป์ในรุ่นยังไรเดอร์ และได้อันดับ 2 ของรุ่นซีเนียร์
A (แก้ความกำกวม)
A เป็นอักษรตัวแรกในอักษรโรมัน แต่ยังอาจหมายถึง
ควอลิตี้เฮ้าส์
บริษัท ควอลิตี้เฮ้าส์ จำกัด (มหาชน) ( ชื่อย่อ:QH) บริษัท ควอลิตี้ เฮ้าส์ จำกัด (มหาชน) บริษัทย่อย และบริษัทร่วมดำเนินธุรกิจเกี่ยวกับการพัฒนาอสังหาริมทรัพย์เพื่อขายและให้เช่า รวมทั้งร่วมลงทุนในบริษัทอื่น
ได้จดทะเบียนจัดตั้งบริษัทด้วยทุนจดทะเบียนเริ่มแรก 1 ล้านบาท เมื่อวันที่ 21 ตุลาคม พ.ศ. 2526 โดยมีวัตถุประสงค์เริ่มแรกในการประกอบธุรกิจให้บริการรับจ้างก่อสร้างบ้านอย่างครบวงจรบนที่ดิน ของลูกค้า และเมื่อปี พ.ศ. 2533 บริษัทได้มีการประกอบธุรกิจพัฒนาอสังหาริมทรัพย์ให้เช่าแยกเป็นโครงการที่พักอาศัยให้เช่า และโครงการอาคารสำนักงานให้เช่า และได้เริ่มประกอบธุรกิจขายบ้านพร้อมที่ดินเป็นครั้งแรกในเดือนมิถุนายน ปี พ.ศ. 2535 บริษัทได้รับอนุญาตให้เป็นบริษัทจดทะเบียนและนำหุ้นสามัญเข้าทำการซื้อขายในตลาดหลักทรัพย์แห่งประเทศไทยเมื่อวันที่ 11 กันยายน พ.ศ. 2534
บริษัทย่อย และบริษัทร่วมดำเนินธุรกิจเกี่ยวกับการพัฒนาอสังหาริมทรัพย์เพื่อขายและให้เช่า รวมทั้งร่วมลงทุนในบริษัทอื่น ซึ่งสามารถจำแนกได้ดังนี้คือ
สนธิสัญญากรุงไทเป
สนธิสัญญาสันติภาพจีน-ญี่ปุ่น (, ) หรือที่รู้จักกันทั่วไปว่า สนธิสัญญากรุงไทเป เป็นสนธิสัญญาสันติภาพระหว่างญี่ปุ่นกับสาธารณรัฐจีน ลงนามในกรุงไทเปบนเกาะไต้หวันเมื่อวันที่ 28 เมษายน 2495 เป็นการยุติสงครามจีน-ญี่ปุ่นครั้งที่สอง (2480–2488) อย่างเป็นทางการ สถานะสงครามเริ่มขึ้นเมื่อญี่ปุ่นละเมิดสนธิสัญญาเก้าชาติ
สนธิสัญญานี้จำเป็นเพราะทั้งสาธารณรัฐจีนและสาธารณรัฐประชาชนจีนต่างมิได้รับเชิญให้ลงนามสนธิสัญญาซานฟรานซิสโกเนื่องจากความไม่ลงรอยกับประเทศอื่นว่ารัฐบาลใดเป็นรัฐบาลโดยชอบของจีนระหว่างและหลังสงครามกลางเมืองจีน ภายใต้แรงกดดันจากสหรัฐอเมริกา ญี่ปุ่นจึงลงนามสนธิสัญญาสันติภาพต่างหากกับสาธารณรัฐจีนเพื่อยุติสงครามระหว่างรัฐทั้งสองอย่างเป็นทางการด้วยชัยชนะของสาธารณรัฐจีน แม้สาธารณรัฐจีนเองจะมิได้เข้าร่วมการประชุมสันติภาพซานฟรานซิสโกเนื่องจากสงครามกลางเมืองจีนกลับมาปะทุอีกครั้งหลังปี 2488
สนธิสัญญานี้ส่วนใหญ่ตรงกับสนธิสัญญาซานฟรานซิสโก ซึ่งยอมรับว่าญี่ปุ่นสละสิทธิ กรรมสิทธิ์ และการอ้างสิทธิ์ใด ๆ ที่เกี่ยวข้องกับไต้หวัน เผิงหู หมู่เกาะสแปรตลี และหมู่เกาะแพราเซล โดยเจาะจง สาธารณรัฐจีนสละค่าชดเชยบริการแก่ญี่ปุ่นในสนธิสัญญานี้ตามข้อ 14(ก).1 แห่งสนธิสัญญาซานฟรานซิสโก
สนธิสัญญากรุงไทเปถูกรัฐบาลญี่ปุ่นบอกเลิกเมื่อวันที่ 29 กันยายน 2515 เมื่อสถาปนาความสัมพันธ์ทางทูตอย่างเป็นทางการกับสาธารณรัฐประชาชนจีน
ติรันต์โลบลังก์
ติรันต์โลบลังก์ (; ติรันต์คนขาว) เป็นนวนิยายวีรคติโดยจูอาน็อต มาร์โตเร็ลย์ อัศวินชาวชาวบาเลนเซีย ตีพิมพ์ครั้งแรกในปี ค.ศ. 1490 ที่แคว้นบาเลนเซีย เป็นหนึ่งในวรรณกรรมภาษาบาเลนเซียที่มีชื่อเสียงในยุคกลาง ซึ่งมีอิทธิพลต่อวรรณกรรมตะวันตกในยุคต่อมา รวมไปถึงงานเขียนของมีเกล เด เซร์บันเตส ผู้เขียนเรื่อง "ดอนกิโฆเต้"
นวนิยายกล่าวถึงการผจญภัยของติรันต์โลบลังก์ อัศวินจากแคว้นเบรอตาญ ผู้ได้รับการร้องขอจากจักรพรรดิแห่งไบแซนไทน์ให้เป็นแม่ทัพต่อสู้กับกองทัพเติร์กจากอาณาจักรออตโตมัน ที่กำลังรุกรานกรุงคอนสแตนติโนเปิล ติรันต์มีความรักกับคาร์เมซินา ธิดาของจักรพรรดิ โดยผู้เขียนดัดแปลงมาจากเรื่องราวของโรเจอร์ เดอ ฟลอร์ (ค.ศ. 1267–1305) อัศวินเทมปลาร์ชาวอิตาลีในสงครามครูเสดครั้งสุดท้าย และเรื่องราวการต่อสู้กับสุลต่านเมห์เหม็ดที่ 2 แห่งจักรวรรดิออตโตมัน ซึ่งนำไปสู่การเสียกรุงคอนสแตนติโนเปิลในปี ค.ศ. 1453 แต่ดัดแปลงให้ไบแซนไทน์เป็นฝ่ายชนะ
ทฤษฎีบทญี่ปุ่นสำหรับรูปสี่เหลี่ยมวงกลมล้อม
ใน เรขาคณิต ทฤษฎีบทญี่ปุ่นสำหรับรูปสี่เหลี่ยมวงกลมล้อม () คือทฤษฎีที่ระบุว่า จุดศูนย์กลางของวงกลมที่ใหญ่ที่สุดที่บรรจุในสามเหลี่ยมหนึ่งๆได้ (incircle of a triangle) และสามเหลี่ยมนั้นเป็นสามเหลี่ยมที่อยู่ภายในรูปสี่เหลี่ยมวงกลมล้อม (Cyclic quadrilaterals) ได้อีกทีหนึ่ง จุดศูนย์กลางของวงกลมดังที่กล่าวมาจะเป็นคือจุดยอด (Vertex) ของสี่เหลี่ยมผืนผ้า
โดยไม่เสียนัยยะทั่วไป กำหนดให้ formula_1 คือรูปสี่เหลี่ยมวงกลมล้อม (ดังภาพ) และกำหนดให้ formula_2 เป็นวงกลมที่ใหญ่ที่สุดที่สามารถสัมผัสด้านประกอบสามเหลี่ยมใดๆทั้งสามด้านได้ (ดังภาพ) ในที่นี้ formula_2 คือวงกลมที่สอดคล้องกับสามเหลี่ยม formula_4 ตามลำดับ
อูราวะ เรดไดมอนส์
อูระวะ เรด ไดมอนด์ส (ภาษาญี่ปุ่น:浦和レッドダイヤモンズ) เป็นสโมสรฟุตบอลอาชีพจาก ประเทศญี่ปุ่น ก่อตั้งขึ้นในปี พ.ศ. 2493 (ค.ศ. 1950) ปัจจุบันเล่นในอยู่ในเจลีก และมีผู้เป็นเจ้าของอย่างบริษัทมิตซูบิชิเฮฟวีอินดัสทรีส์.สนามเหย้าปัจจุบันคือ สนามกีฬาไซตะมะ 2002 ตั้งอยู่ที่เมืองไซตะมะ, จังหวัดไซตะมะ
"As of 13 December 2018"
มิตซูบิชิ (ลีกไม่เป็นทางการ)
อุราวะ เรด ไดมอนด์ส (ลีกเป็นทางการ)
สมเด็จพระราชินีเอ็มมาแห่งฮาวาย
สมเด็จพระราชินีเอ็มมาลานี คาลานีคาอูมาคาอามาโน คาเลเลโอนาลานี นาเออาแห่งฮาวาย () (2 มกราคม 1836 - 25 เมษายน 1885) เป็นพระอัครมเหสีในพระเจ้าคาเมฮาเมฮาที่ 4 แห่งฮาวาย และเป็นสมเด็จพระราชินีแห่งราชอาณาจักรฮาวาย ตั้งแต่ปี ค.ศ. 1856 ไปสู่การสวรรคตใน ค.ศ. 1863
สมเด็จพระราชินีเอ็มมา เสด็จพระราชสมภพเมื่อวันที่ 2 มกราคม ค.ศ. 1836 ที่โฮโนลูลู ราชอาณาจักรฮาวาย ทรงเป็นธิดาในจอร์จ นาเอกับแฟนนี่ เคเคลาโอคาลานี พระบิดากับมารดาของพระองค์เป็นสมาชิกพระราชวงศ์ชั้นสูง พระองค์ทรงเป็นธิดาบุญธรรมของยัง รูกพระมาตุจฉาของพระองค์ และโทมัส รูกพระสวามี ตามราชประเพณีโบราณของฮาวาย
บิดาของสมเด็จพระราชินีเอ็มมา เป็นโอรสในคาฮูมานูกับคูคาเอเลอิ พระราชตระกูลทางบิดาจึงเป็นเชื้อสายของพระราชวงศ์ชั้นสูง พระองค์ทรงมีความเกี่ยวดองกับสมเด็จพระราชินีคิโอปูโอลานิพระอัครมเหสีในพระเจ้าคาเมฮาเมฮาที่ 1 แห่งฮาวาย
ทางมารดาของพระองค์ก็เป็นหลานสาวของจอห์น ยัง ที่ปรึกษาทางการทหารของพระเจ้าคาเมฮาเมฮาที่ 1 กับเจ้าหญิงคาโออานาเอฮาคูอาโทโอ
พระองค์ทรงเติบโตในคฤหาสนภายใต้การอุปภัมภ์ของครอบครัวรูก ต่อมาพระองค์ก็ทรงเข้าศึกษาที่โรงเรียนหลวง (ฮาวาย) ซึ่งก่อตั้งโดยมิชชันนารีอเมริกัน ทำให้พระองค์สนิทกับพระบรมวงศานุวงศ์ฮาวายหลายพระองค์ ในระหว่างที่พระองค์ทรงศึกษาอยู่พระองค์ก็โปรดการอ่านหนังสือมาก ทั้งพระองค์ยังมีพรสวรรค์ทางดนตรีมากมาย พระองค์ทรงเป็นนักร้อง นักเล่นเปียโน และนักเต้นที่เป็นที่รู้จักกันดี พระองค์ก็ยังมีฝีมือในการเป็นนักขี่ม้าได้อย่างดี
สมเด็จพระราชินีเอ็มมา ทรงหมั้นกับพระเจ้าคาเมฮาเมฮาที่ 4 แห่งฮาวายพระมหากษัตริย์ฮาวาย ระหว่างพิธีหมั้นชาวฮาวายกล่าวว่าพระองค์ไม่เหมาะที่จะเป็นสมเด็จพระราชินีแห่งฮาวาย และเชื้อสายของพระองค์ไม่เหมาะที่จะเป็นคู่อภิเษกสมรสของพระเจ้าคาเมฮาเมฮาที่ 4 ทำให้พระองค์เสียใจอย่างมากและกษัตริย์ก็ทรงพิโรธอย่างยิ่ง เมื่อ 19 มิถุนายน 1856 ทั้งสองพระองค์ก็ทรงอภิเษกสมรสอย่างเป็นทางการ สองปีต่อมาเมื่อ 20 พฤษภาคม 1858 สมเด็จพระราชินีเอ็มมา ก็ประสูติพระโอรส ทรงพระนามว่า เจ้าชายอัลเบิร์ต คาเมฮาเมฮา
ในรัชสมัยของพระองค์และพระเจ้าคาเมฮาเมฮาที่ 4 ราชอาณาจักรฮาวายก็มีการพัฒนามากขึ้น พระองค์ทรงใส่ใจด้านการสาธารณสุขมาก พระองค์ทรงจัดตั้งโรงพยาบาลภายใต้การสนับสนุนของพระสวามี ในปี 1859 พระองค์ได้ทรงจัดตั้งโรงพยาบาลสมเด็จพระราชินีขึ้น เพื่อรักษาผู้ป่วยชาวฮาวาย โดยพระองค์ได้เสด็จออกเยี่ยมผู้ป่วยทุกวันในขณะที่เสด็จประทับอยู่ที่โฮโนลูลู ปัจจุบันโรงพยาบาลนี้ถูกเรียกว่าศูนย์การแพทย์สมเด็จพระราชินี
เมื่อตอนที่เจ้าชายอัลเบิร์ตเสด็จพระราชสมภพ แมรี่ อัลเลนภรรยาของหัวหน้าผู้พิพากษาของศาลฎีกาอลิชา อัลเลน ก็คลอดบุตรชายชื่อ เฟรเดอริก ออกมาในวันเดียวกัน ทำให้ทั้งสองเป็นเพื่อนเล่นกันในเวลาต่อมา ในปี 1862 สมเด็จพระราชินีนาถวิกตอเรียแห่งสหราชอาณาจักรก็ทรงรับเจ้าชายอัลเบิร์ตเป็นพระราชโอรสบุญธรรม และได้ส่งถ้วยเลินมาเป็นของรับขวัญ ก่อนที่ถ้วยจะมาถึงเจ้าชายล้มป่วยลงในเดือนสิงหาคมและสภาพแย่ลง เจ้าชายสิ้นพระชนม์เมื่อวันที่ 27 สิงหาคม 1862 และพระราชสวามีของพระองค์สวรรคตในปีต่อมา
สมเด็จพระราชินีเอ็มมาแห่งฮาวาย เสด็จสวรรคตเมื่อวันที่ 25 เมษายน ค.ศ. 1885 ขณะมีพระชนมายุ 49 พรรษา ตอนแรกจะทำพิธีพระบรมศพที่บ้านของพระองค์ แต่สุดท้ายก็ย้ายไปที่โบสถ์เนื่องจากที่บ้านไม่กว้างขวางพอ
พระบรมศพของพระองค์ได้รับการฝังเมื่อวันที่ 17 พฤษภาคม ค.ศ. 1885 ที่สุสานพระราชวงศ์ฮาวาย
อาร์จินีน
อาร์จินีน () เป็นกรดอะมิโน-α ถูกแยกออกมาครั้งแรกในปี 1886 แอล-ฟอร์ม เป็นหนึ่งใน 20 กรดอะมิโนที่พบมากที่สุดในธรรมชาติ อยู่ในระดับอณูพันธุศาสตร์ ในโครงสร้างของกรดเอ็มอาร์เอ็นเอ , CGU, CGC, CGA, CGG, AGA, และ AGG แฝดสามของฐานเบสหรือโคดอนโค้ดที่มีสำหรับอาร์จินีนในระหว่างการสังเคราะห์โปรตีน ในสัตว์เลี้ยงลูกด้วยนม, อาร์จินีน จัดเป็นกรดอะมิโนจำเป็น หรือเงื่อนไขเซไมเอสเซนเตียล ขึ้นอยู่กับขั้นตอนการพัฒนาและสถานะสุขภาพของแต่ละบุคคล
โดยทั่วไปคนส่วนใหญ่ไม่จำเป็นต้องใช้ผลิตภัณฑ์เสริมอาหารอาร์จินีน เพราะร่างกายมักจะสร้างเพียงพอ
กรดแอสปาร์ติก
กรดแอสปาร์ติก () ย่อว่า Asp หรือ D เป็นกรดอะมิโน-α ด้วยสูตรเคมี HOOCCH(NH)CHCOOH คาร์บอไซเลต แอนไอออน, เกลือ หรือเอสเทอร์ของกรดแอสปาร์ติกที่เรียกว่า แอสปาร์เตต แอล-ไอโซเมอร์ ของแอสปาร์ติกเป็นหนึ่งในกรดอะมิโนโปรเตไอโนเกนิค 20 ตัว กล่าวคือ เป็นหน่วยการสร้างโปรตีน โคดอนของมันเป็น GAU และ GAC
กรดแอสปาร์ติก ค้นพบครั้งแรกในปี 1827 โดย พริสสัน ที่ได้มาจากแอสปาราจีน ซึ่งแยกออกมาจากน้ำหน่อไม้ฝรั่งในปี 1806 โดยการต้มที่มีฐาน
กรดแอสปาร์ติก ไม่จำเป็นในสัตว์เลี้ยงลูกด้วยน้ำนม มีการผลิตจากออกซาโลแอคเตรต โดยการทรานส์อะมิเนชัน นอกจากนี้ยังสามารถสร้างขึ้นจากออร์ไนธีน และซิทรูลีน ในวัฏจักรยูเรีย ในพืชและจุลินทรีย์ แอสปาร์เตต เป็นสารตั้งต้นให้กรดอะมิโนหลาย ๆ อย่างรวมทั้งสี่ อย่างที่จำเป็นต่อมนุษย์ ไดแก่ เมธไอโอนิน ,ทรีโอนีน ,ไอโซลียูซีน และไลซีน แอสเปราจีน ได้มาจาก แอสปาร์เตต ผ่านการทรานส์อะมิเนชัน ไดแก่
คาเมโอกะ
คาเมโอกะ () เป็นเมืองในจังหวัดเกียวโต ประเทศญี่ปุ่น ตั้งอยู่ทางทิศเหนือของจังหวัดโอซากะ ทางทิศตะวันตกของเมืองเกียวโต สถาปนาขึ้นเมื่อวันที่ 1 มกราคม ค.ศ. 1955 มีขนาดพื้นที่ทั้งสิ้น 224.90 ตารางกิโลเมตร มีจำนวนประชากร 92,889 คน ในปี ค.ศ. 2012
ในอดีตคาเมโอกะมีฐานะเป็นชุมชนกสิกรรมที่สำคัญเพื่อป้อนให้กับเมืองเกียวโตมาเป็นเวลานานหลายศตวรรษ เช่น ข้าว เกาลัด ถั่วดำ เห็ดสน มันเทศ และผักกาดหัว นอกจากนี้ยังมีเนื้อสัตว์ เช่น เนื้อวัว ไก่ และปลาอายุ
โจโย
โจโย () เป็นเมืองในจังหวัดเกียวโต ประเทศญี่ปุ่น สถาปนาเมื่อวันที่ 3 พฤษภาคม ค.ศ. 1972 มีขนาดพื้นที่ทั้งสิ้น 32.75 ตารางกิโลเมตร มีจำนวนประชากร 80,669 คน เป็นที่ตั้งของสถานที่สำคัญทางประวัติศาสตร์ คือ สุสานชิบางาฮาระ และศาลเจ้ามิโตะ
โจโยมีชื่อเสียงในการผลิตเส้นใยเงินและทองเพื่อใช้ทอเป็นกิโมโนและโอบิ โดยมีสัดส่วนถึง 60 เปอเซ็นต์ของด้ายเงินและทองที่ผลิตในญี่ปุ่น
เดอะวอยซ์ คิดส์ ไทยแลนด์ ซีซั่นที่ 1
เดอะวอยซ์ คิดส์ ไทยแลนด์ () เป็นรายการประกวดร้องเพลงสำหรับเด็กอายุ 7–14 ปี ผลิตโดยทรู มิวสิก และโต๊ะกลมโทรทัศน์ ในเครือเวิร์คพอยท์ เอ็นเทอร์เทนเมนท์ โดยซื้อลิขสิทธิ์จากทัลปา มีเดีย กรุ๊ป ประเทศเนเธอร์แลนด์ เช่นเดียวกับเดอะวอยซ์ไทยแลนด์ โดยรูปแบบของเวทีในทุกๆ รอบในฤดูกาลนี้ใช้แม่แบบจาก The Voice of Holland ฤดูกาลที่ 4
"หมายเหตุ: ในฤดูกาลที่ 1 นั้นลำดับที่ 2 และ 3 ไม่ได้ถูกประกาศทางโทรทัศน์"
ออกอากาศเมื่อวันที่ 27 เมษายน พ.ศ. 2556
โดยการเปิดตัวโค้ชทั้ง 3 ได้มีการขับร้องเพลงเมดเลย์ของ บอย โกสิยพงษ์
ออกอากาศเมื่อวันที่ 4 พฤษภาคม พ.ศ. 2556
ออกอากาศเมื่อวันที่ 11 พฤษภาคม พ.ศ. 2556
ออกอากาศเมื่อวันที่ 18 พฤษภาคม พ.ศ. 2556
ออกอากาศเมื่อวันที่ 25 พฤษภาคม พ.ศ. 2556
ออกอากาศเมื่อวันที่ 1, 8, 15 มิถุนายน พ.ศ. 2556
ในรอบนี้โค้ชสามารถเลือกผู้ช่วยได้ และผู้ช่วยโค้ชจะได้ชมการ Battle ร่วมกับโค้ช โดยผู้ช่วยโค้ช มีดังนี้
ในรอบนี้ ผู้เข้าแข่งขันจะถูกแบ่งออกเป็น 5 ทีมๆ ละ 3 คน ทำการร้องเพลงเดียวกันบนเวทีและจะเข้ารอบ 1 คนโดยการเลือกของโค้ชและคัดออก 2 คน
ในรอบนี้ผู้เข้าแข่งขันที่ผ่านรอบ Battle phase มาทั้งหมดทีมละ 5 คนจะต้องร้องเพลงที่ร้องในรอบ Blind Auditions โดยจะถูกคัดออก 3 คนและเลือกเข้ารอบโดยโค้ช 2 คน
ออกอากาศเมื่อวันที่ 22 มิถุนายน พ.ศ. 2556
รอบนี้จะคัดผู้เข้าแข่งขันให้เหลือทีมละ1คนไปแข่งรอบต่อไปโดยใช้คะแนนโหวตจากทางบ้าน
สมเด็จพระบรมเรียมนโรดม ยุวนาถ
สมเด็จพระบรมรามานโรดม ยุวนาถ () เป็นพระราชโอรสองค์โตในพระบาทสมเด็จพระนโรดม สีหนุกับพระองค์เจ้าสีสุวัตถิ์ พงสานมุนี เสด็จพระราชสมภพเมื่อวันที่ 17 ตุลาคม พ.ศ. 2486 ปัจจุบันมีพระชนมายุ 69 พรรษา มีพระพี่น้องร่วมพระมารดา 7 พระองค์ พระองค์ทรงพระเชษฐาต่างพระมารดาของพระบาทสมเด็จพระบรมนาถ นโรดม สีหมุนี พระมหากษัตริย์กัมพูชาองค์ปัจจุบัน
เหตุอาคารถล่มในซาวาร์ พ.ศ. 2556
เมื่อวันที่ 24 เมษายน 2556 เกิดเหตุอาคารพาณิชย์แปดชั้นถล่มในตำบลซาวาร์ ใกล้กับกรุงธากา เมืองหลวงของประเทศบังกลาเทศ มีผู้เสียชีวิต 1,134 คน และมีผู้ได้รับบาดเจ็บอีกราว 2,500 คน อาคารดังกล่าว ซึ่งเป็นที่ตั้งของโรงงานทอผ้า ธนาคารและร้านค้าอีกหลายร้าน พังถล่มระหว่างชั่วโมงเร่งด่วนในช่วงเช้า มีคำเตือนให้หลีกเลี่ยงการใช้อาคารดังกล่าวเมื่อวานหลังเกิดรอยร้าว แต่ถูกละเลย เหตุดังกล่าวเกิดขึ้นเพียงห้าเดือนหลังเกิดเหตุอัคคีภัยใหญ่ในโรงงานสิ่งทออีกแห่งหนึ่งในกรุงธากา และคาดว่าเป็นอุบัติเหตุทางอุตสาหกรรมครั้งเลวร้ายที่สุดเท่าที่เคยมีมาของประเทศ
สนธิสัญญาการค้าอาวุธ
สนธิสัญญาการค้าอาวุธ เป็นสนธิสัญญาพหุภาคีซึ่งกำกับการค้าอาวุธธรรมดา (conventional weapon) ระหว่างประเทศ การค้าอาวุธระหว่างประเทศนั้นประมาณกันว่ามีมูลค่า 70,000 ล้านดอลลาร์สหรัฐต่อปี
สนธิสัญญาดังกล่าวมีการเจรจาในการประชุมทั่วโลกภายใต้การสนับสนุนของสหประชาชาติตั้งแต่วันที่ 2-27 กรกฎาคม 2555 ในนครนิวยอร์ก เนื่องจากยังไม่สามารถบรรลุความตกลงในขั้นสุดท้ายได้ในขณะนั้น จึงมีกำหนดจัดการประชุมใหม่ในวันที่ 18-28 มีนาคม 2556 วันที่ 2 เมษายน 2556 สมัชชาใหญ่แห่งสหประชาชาติมีมติเห็นชอบสนธิสัญญาดังกล่าว
คารีน่า เคร้าเซอ
คารีน่า เคร้าเซอ (; ชื่อเล่น: น่า) เกิดวันที่ 11 กุมภาพันธ์ พ.ศ. 2532 ที่จังหวัดยโสธร เป็นนักกีฬาวอลเลย์บอลสายเลือดไทย-เยอรมัน เมื่อครั้งที่เธออยู่สังกัด ซัยโจเด็นกิ-นครนนทบุรีเธอสามารถสร้างผลงานได้อย่างยอดเยี่ยมมาโดยตลอด รวมถึงเคยได้รับการทาบทามจากเกียรติพงษ์ รัชตเกรียงไกร หรือโค้ชอ๊อต ให้เข้าร่วมทีมวอลเลย์บอลหญิงทีมชาติไทย ปัจจุบัน คารีนาศึกษาอยู่คณะรัฐประศาสนศาสตร์ มหาวิทยาลัยธุรกิจบัณฑิตย์
คารีน่า เคร้าเซอ ได้รับการกล่าวขานว่าเป็นนางฟ้าแห่งวงการวอลเลย์บอลไทย โดยเธอได้ทำหน้าที่ในตำแหน่งบอลเร็ว และเป็นผู้นำทีมสู่การแข่งขันกีฬามหาวิทยาลัยชิงแชมป์อาเซียน ที่จัดขึ้น ณ ประเทศลาว นอกจากนี้ เธอยังเป็นผู้มีส่วนสำคัญ เมื่อครั้งที่เล่นให้แก่สโมสรวอลเลย์บอล ซัยโจเด็นกิ-นครนนทบุรี ในการแข่งขันวอลเลย์บอลไทยแลนด์ลีก 2013 ซึ่งทีมของเธอได้เป็นที่ 1 ของตาราง โดยลงสนาม 6 นัด ชนะ 5 แพ้ 1 และเธอยังได้รับการจัดให้เป็นนักวอลเลย์บอลที่มีผู้ติดตามและได้รับการกล่าวถึงมากที่สุดของการแข่งวอลเลย์บอลไทยแลนด์ลีก
ใน พ.ศ. 2556 คารีน่าได้รับการทาบทามจากสโมสรโปปซิโว โปลวาน ซึ่งเป็นทีมในลีกอาชีพของประเทศอินโดนีเซีย ด้วยค่าจ้างเดือนละ 1 แสนบาทเป็นระยะเวลา 3 เดือน
พระนางคำอุ่น
พระอัครมเหสีคำอุ่น ( ) (15 กรกฎาคม พ.ศ. 2428 - 5 มิถุนายน พ.ศ. 2458) เสด็จพระราชสมภพเมื่อ 15 กรกฎาคม พ.ศ. 2428 พระองค์ทรงราชาภิเษกสมรสกับพระบาทสมเด็จพระเจ้าศรีสว่างวงศ์ ทรงเป็นสมเด็จพระบรมราชชนนี ในสมเด็จพระเจ้ามหาชีวิตศรีสว่างวัฒนา พระองค์เสด็จสวรรคต ณ พระราชวังหลวงพระบาง สิริพระชนมายุ 30 พรรษา
น้ำใสใจจริง (ละครโทรทัศน์ พ.ศ. 2543)
ในวันฝันวันเยาว์ของเราผอง
ข้าวสีทองดาษดาฟ้าแจ่มใส
ทั่วโลกหล้าอ่าอุ่นละมุนละไม
มีความรักเริงไหวในชีวา
มีวันใดไหนจะเป็นเช่นวันโน้น
ความอ่อนโยนแผ่วเพรียกเหมือนเรียกหา
ให้ทบทวนคำนึงถึงเวลา
อย่าร้างลาคืนกลับประทับทรวง
บทโทรทัศน์ : พิง ลำพระเพลิง
อัลลอฮาบาด
อัลลอฮาบาด (Allahabad; ภาษาฮินดี: इलाहाबाद; ภาษาอูรดู: الہ آباد) เป็นเมืองใหญ่เมืองหนึ่งในรัฐอุตตรประเทศ และมีความสำคัญทางศาสนาฮินดูเพราะเป็นจุดที่แม่น้ำศักดิ์สิทธิ์ทั้งสามสายคือ แม่น้ำคงคา แม่น้ำยมุนา และแม่น้ำสรัสวดีมาบรรจบกันซึ่งเรียกว่าจุฬาตรีคูณ
แต่เดิมเมืองนี้ชื่อเมืองประยาค พบศิลาจารึกสมัยพระเจ้าอโศกมหาราชเกี่ยวกับคำสอนทางพุทธศาสนา ในสมัยพระเจ้าสมุทรคุปต์ได้บันทึกเพิ่มเติมในด้านที่ว่างอยู่เกี่ยวกับการขยายอำนาจของพระองค์ ต่อมาใน พ.ศ. 2127 พระเจ้าอักบาร์มหาราชแห่งราชวงศ์โมกุลเปลี่ยนชื่อเมืองนี้เป็นอัลลอฮาบาด แปลว่าเมืองแห่งอัลลอหฺ เมืองนี้ยังเป็นศูนย์กลางทางการค้าที่สำคัญของอินเดียด้วย โดยเฉพาะหลังจากเหตุการณ์กบฏซีปอย พ.ศ. 2400 – 2401 และได้เลื่อนขึ้นเป็นเมืองหลวงของยูไนเต็ดโพรวินซ์หรือรัฐอุตรประเทศในปัจจุบัน
ต่อมา ใน พ.ศ. 2430 ได้จัดตั้งมหาวิทยาลัยอัลลอฮาบาด ทำให้เมืองนี้มีความสำคัญทางการศึกษา ความสำคัญทางการเมืองและการค้าลดลงเมื่อย้ายเมืองหลวงของแคว้นจากอัลลอฮาบาดไปยังเมืองลักเนา คงเหลือแต่ความสำคัญทางด้านการศึกษาและศาสนา โดยเฉพาะในเทศกาลมาฆเมลา จะมีผู้มาแสวงบุญที่จุฬาตรีคูณจำนวนมาก
วัดทองนพคุณ จังหวัดเพชรบุรี
วัดทองนพคุณ เป็นวัดเก่าอายุนับร้อยปี เจ้าอาวาสองค์ปัจจุบันคือ พระครูโกศลวัชรธรรม โดยมีอดีตเจ้าอาวาสที่ครองตำแหน่งนับแต่อดีตหลายรูป เหรียญบูชาที่เป็นหนึ่งในกลุ่มพระเครื่องสำคัญคือ หลวงพ่อเจริญ ที่วัดมีเหรียญเพื่อให้สาธุชนได้มีไว้บูชา ระลึกถึงพระพุทธเจ้า และเพื่อความสิริมงคล แคล้วคลาด ปลอดภัย ซึ่งประวัติ หลวงพ่อเจริญนั้นเป็นน้องชายแท้ๆของเกจิอาจารย์ชื่อดังคือ หลวงพ่อแดง แห่งวัดเขาบันไดอิฐ
นอกจากที่หลวงพ่อเจริญจะเป็นพระเกจิผู้มีความเคร่งครัด ท่านยังเป็นช่างไม้ผู้มีฝีมือหาตัวจับได้ยาก ลูกศิษย์ช่างไม้ของหลวงพ่อมีหลายท่าน อาทิ พระครูโกศลวชิรธรรม (หลวงพ่อแสน) ผู้ใหญ่น้อย ศรีสุคนธ์ เป็นต้น
การลงประชามติเกี่ยวกับรัฐธรรมนูญในกัมพูชา พ.ศ. 2515
การลงประชามติเกี่ยวกับรัฐธรรมนูญในกัมพูชา พ.ศ. 2515 เป็นการลงมติเพื่อยอมรับรัฐธรรมนูญในสมัยสาธารณรัฐเขมร มีขึ้นเมื่อ 30 เมษายน พ.ศ. 2515 ซึ่งผลการออกเสียงปรากฏว่าลงมติยอมรับ 97.5%
น้ำใสใจจริง (ละครโทรทัศน์ พ.ศ. 2537)
น้ำใสใจจริง เป็นเรื่องราวเกี่ยวกับความผูกพันของนักเรียน นักศึกษากลุ่มหนึ่งซึ่งเป็นผู้บุกเบิกรุ่นแรกในรั้วมหาวิทยาลัยเปิดใหม่ นอกกรุงเทพมหานคร แต่ละคนมาจากคนละที่ ต่างถิ่น ต่างความคิด และต่างนิสัย แต่ไม่มีวันทอดทิ้งกัน แม้ในยามเกิดปัญหา ความเป็นเพื่อนที่คอยช่วยเหลือซึ่งกันและกัน ในยามทุกข์ยากก็คอยให้กำลังใจกัน ร่วมสุขร่วมทุกกัน มีความจริงใจมอบให้แก่กัน ก็จะสามารถฝ่าฟันอุปสรรคหรือปัญหามาด้วยกันได้
จากปลายปากกาของ : ว.วินิจฉัยกุล
บทโทรทัศน์ : ปราณประมูล
เป็นผลงานละครโทรทัศน์ของผู้จัดโดย สุรางค์ เปรมปรีดิ์ ผู้ถือลิขสิทธิ์นวนิยายเรื่องนี้ ผ่านการติดต่อขอซื้อโดยตรงกับผู้แต่ง ว.วินิจฉัยกุล
 เนื่องจากทางท่านคุณ สุรางค์ เปรมปรีดิ์ เป็นผู้อำนวยการนิตยสาร สตรีสาร ด้วย
 ออกอากาศ เมื่อวันศุกร์ที่ 18 กุมภาพันธ์ ถึง วันอาทิตย์ที่ 1 พฤษภาคม 2537
คาลส์รูเออ
คาลส์รูเออ () เป็นเมืองในรัฐบาเดิน-เวือร์ทเทิมแบร์ค ตั้งอยู่ทางทิศตะวันตกเฉียงใต้ของประเทศเยอรมนี ใกล้ชายแดนประเทศฝรั่งเศส เมืองตั้งอยู่ริมฝั่งแม่น้ำไรน์ เมืองตั้งขึ้นเมื่อ ค.ศ. 1715 โดยคาร์ลที่ 3 วิลเฮ็ล์ม มาร์เกรฟแห่งบาเดิน-ดัวร์ลัค เป็นศูนย์วิจัยทางด้านนิวเคลียร์นับแต่ ค.ศ. 1956 เป็นต้นมา
การลงประชามติเกี่ยวกับนโยบายในกัมพูชา พ.ศ. 2503
การลงประชามติเกี่ยวกับนโยบายในกัมพูชา พ.ศ. 2503 เป็นการลงประชามติในกัมพูชาเมื่อ 5 มิถุนายน พ.ศ. 2503 โดยผู้มีสิทธิ์ออกเสียงจะเลือกนโยบายหนึ่งจากสี่อย่างคือ นโยบายของพระ นโรดม สีหนุ, เซิง งอกทัญ คอมมิวนิสต์หรือเลือกว่าไม่แตกต่างกัน เสียงส่วนใหญ่ยอมรับนโยบายของพระนโรดม สีหนุ
การเลือกตั้งทั่วไปในกัมพูชา พ.ศ. 2515
การเลือกตั้งสมาชิกสมัชชาแห่งชาติเป็นการทั่วไปในกัมพูชา พ.ศ. 2515 เกิดขึ้นในเดือนกันยายน พ.ศ. 2515 ซึ่งเป็นการเลือกตั้งครั้งแรกหลังรัฐประหาร พ.ศ. 2513 การเลือกตั้งสมาชิกสมัชชาแห่งชาติเกิดขึ้นเมื่อ 3 กันยายนซึ่งมีผู้สมัครจาก พรรคสาธารณรัฐสังคมนิยม และ กรมประชาชน (แม้ว่ามีเพียง 10 คน) โดยมีพรรคการเมืองที่คว่ำบาตรการเลือกตั้งคือพรรคสาธารณรัฐ และ พรรคประชาธิปไตย พรรคสาธารณรัฐสังคมนิยมชนะการเลือกตั้ง การเลือกตั้งสมาชิกสภาสูงเกิดขึ้นเมื่อ 17 กันยายน พรรคสาธารณรัฐสังคมนิยมได้ไปทั้งหมด
เจ้าจันทร์ศุกร์ สุขธารา
เจ้าจันทร์ศุกร์ สุขธารา หรือ เจ้าจันสุก สุขทาลา (ເຈົ້າຈັນສຸກ ສຸກທາລາ) (ประสูติ พ.ศ. 2505) เป็นผู้อ้างสิทธิในตำแหน่งสมเด็จพระราชินีแห่งลาว พระองค์เป็นพระชายาในเจ้าสุริวงศ์ สว่าง พระราชนัดดาใน พระบาทสมเด็จพระเจ้ามหาชีวิตศรีสว่างวัฒนา เจ้ามหาชีวิตองค์สุดท้ายแห่งพระราชอาณาจักรลาว ทรงเป็นผู้อ้างสิทธิในพระราชบัลลังก์ลาว ปัจจุบันประทับในฐานะผู้ลี้ภัย ณ กรุงปารีส สาธารณรัฐฝรั่งเศส
เจ้าสุวรรณภูมา
เจ้าสุวรรณภูมา ( "สุวันนะพูมา"; 7 ตุลาคม 1901 — 10 มกราคม 1984) เป็นนายกรัฐมนตรีแห่งราชอาณาจักรลาวหลายสมัย 1951 - 1954, 1956 - 1958, 1960 และ 1962 - 1975 และเป็นนายกรัฐมนตรีคนสุดท้ายของราชอาณาจักรลาว
เจ้าสุวรรณภูมา ทรงเป็นโอรสของเจ้ามหาอุปราชบุญคง ทรงเป็นพระอนุชากับ เจ้าเพชรราช รัตนวงศา และพระเชษฐาต่างมารดากับ เจ้าสุภานุวงศ์ พระองค์ได้รับการศึกษาจากภาษาฝรั่งเศสที่ฮานอย และจบปริญญาสาขา สถาปัตยกรรม และ วิศวกรรม พระองค์กลับมาประทับที่ลาวในปี 1931 และแต่งงานกับ อลีน แคลร์ อัลลาร์ด ลูกครึ่งลาวฝรั่งเศส
ในปี 1951 เจ้าสุวรรณภูมา ได้ดำรงตำแหน่งนายกรัฐมนตรีสมัยแรก จากพรรคแนวชาติก้าวหน้า จากการชนะการเลือกตั้ง พระองค์เป็นนายกรัฐมนตรีจนถึง 1954 โดยที่กะต่าย โดนสะโสลิด ชนะการเลือกตั้ง และเป็นนายกรัฐมนตรีแทน
หลังการเลือกตั้งในเดือนธันวาคมปี 1955 เจ้าสุวรรณภูมาก็ได้ดำรงตำแหน่งนายกรัฐมนตรีอีกครั้ง แต่ในช่วงหลังเพื่อขบวนการคอมมิวนิสต์ลาวเติบโตขึ้น ทำให้รัฐบาลของพระองค์เริ่มระส่ำระส่าย แต่ด้วยนโยบายนิยมเป็นกลางของพระองค์ เจ้าสุวรรณภูมาจัดตั้งรัฐบาลประสมกับขบวนการคอมมิวนิสต์ลาว ที่มีเจ้าสุภานุวงศ์ และไกสอน พมวิหานเป็นผู้นำ
ในมิถุนายน 1958 เจ้าสุวรรณภูมา ถูกฝ่ายขวาบีบบังคับให้ลาออก และมีความพยายามที่จะจัดตั้งรัฐบาลประสมขึ้นอีกครั้ง ในปี 1962 แต่ก็อยู่ได้เพียงช่วงระยะเวลาสั้นๆ เนื่องจากเกิดเหตุสงครามกลางเมืองขึ้นมาก่อน รัฐบาลประสมจึงมีเพียงฝ่ายเป็นกลางและฝ่ายขวา สู้รบกับฝ่ายซ้ายคอมมิวนิสต์
21 กุมภาพันธ์ 1973 รัฐบาลเจ้าสุวรรณภูมาลงนามร่วมกับแนวลาวรักชาติ หรือฝ่ายประเทดลาวคอมมิวนิสต์ ในสัญญาเวียงจันทน์ โดยมีการจัดตั้งรัฐบาลประสมชั่วคราว เจ้าสุวรรณภูมาเป็นนายกรัฐมนตรี และคณะมนตรีประสมการเมืองแห่งชาติ มีเจ้าสุภานุวงศ์เป็นประธาน
1 ธันวาคม 1975 ภายหลังที่ฝ่ายปะเทดลาวสามารถยึดอำนาจการปกครองในทั่วประเทศสำเร็จเรียบร้อยแล้ว ได้มีกองประชุมผู้แทนประชาชนทั่วประเทศ เจ้าสุวรรณภูมาประกาศยุบเลิกรัฐบาลประสมชั่วคราว และคณะมนตรีประสมการเมืองแห่งชาติ ในวันถัดมา วันที่ 2 ธันวาคม 1975 กองประชุมผู้แทนประชาชนทั่วประเทศมีมติลบล้างระบอบราชาธิปไตย และสถาปนาสาธารณรัฐประชาธิปไตยประชาชนลาวขึ้นแทน ทั้งนี้ ได้แต่งตั้งให้เจ้าสุวรรณภูมาเป็นที่ปรึกษารัฐบาลสาธารณรัฐประชาธิปไตยประชาชนลาว พระองค์อยู่ในตำแหน่งนี้จนสิ้นพระชนม์ในปี 1984
รายชื่อตัวละครในอินเดกซ์ คัมภีร์คาถาต้องห้าม และเรลกัน แฟ้มลับคดีวิทยาศาสตร์
รายชื่อตัวละครในอินเดกซ์ คัมภีร์คาถาต้องห้าม และเรลกัน แฟ้มลับคดีวิทยาศาสตร์ เป็นรายชื่อตัวละครจากเรื่อง อินเดกซ์ คัมภีร์คาถาต้องห้าม และ เรลกัน แฟ้มลับคดีวิทยาศาสตร์ ซึ่งสัมพันธ์กันและใช้ตัวละครหลักชุดเดียวกัน แต่แตกต่างกันที่เรื่องแรกเน้นเวทมนตร์คาถา เรื่องหลังเน้นวิทยาศาสตร์
เป็นโรงเรียนมัธยมปลายที่ไม่ปรากฏชื่อ ที่โทมะและเพื่อน ๆ ของเขาเรียนอยู่เป็นโรงเรียนที่ แอคเซราเรเตอร์ เรียนอยู่ แลเป็นโรงเรียนหนึ่งใน 5 โรงเรียนที่มีชื่อเสียงในเมืองแห่งการศึกษา และพยายามที่จะเป็นที่ 1 เป็นโรงเรียนคู่แข่งกับ โรงเรียนโทคิวะได และไม่จำกัดว่าผู้ที่เข้ามาเรียนจะต้องมีพลังพิเศษทุกคนโรงเรียนมัธยมต้นโทคิวะได เป็นโรงเรียนที่มิซากะ มิโคโตะ กับ ชิราอิ คุโรโกะ เรียนอยู่ และเป็นโรงเรียนหนึ่งใน 5 ของโรงเรียนที่มีชื่อเสียงในเมืองแห่งการศึกษา เป็นโรงเรียนมัธยมต้นหญิงล้วนในเขตการศึกษาที่ 7 บรรยากาศโรงเรียนแบบลูกคุณหนู และผู้ที่เข้าเรียนจะต้องมีพลังพิเศษตั้งแต่ระดับ 3 ขึ้นไป และในโรงเรียนแห่งนี้มีผู้ที่มีพลังพิเศษระดับ 5 เรียนอยู่ที่นี่ถึง 2 คน
โรงเรียนสตรีคิริกาโอกะ เป็นโรงเรียนหนึ่งใน 5 ของโรงเรียนที่มีชื่อเสียง เป็นโรงเรียนมัธยมปลายที่มีเอกลักษณ์เฉพาะตัว และไม่ถูกกับโรงเรียนอื่น โรงเรียนจะรับนักเรียนที่มีพลังพิเศษหายาก และมีเอกลักษณ์เท่านั้น
โรงเรียนนี้ปรากฏในเรื่อง เรลกัน แฟ้มลับคดีวิทยาศาสตร์ ซึ่งมี 2 ตัวละครหลักศึกษาอยู่เป็นกลุ่ม Level 0 ติดอาวุธที่รวมตัวกันต่อสู้กับผู้ใช้พลังจิต
เป็นสาขาย่อยของสกิลเอาท์ ที่ออกมาป่วนเมืองโดยใช้อุปกรณ์ที่เรียกว่าคาปาซิตี้ดาวส์โดยจะทำให้ผู้ใช้พลังจิตใช้พลังไม่ได้ กลุ่มบิ๊ก สไปเดอร์มีสมาชิกดังนี้
ในเมืองแห่งการศึกษา ผู้ใช้พลังจิต Level 5 จะเป็นผู้ที่แข็งแกร่งที่สุดในเมืองแห่งการศึกษา โดย Level 5 ปัจจุบันมีทั้งหมด 7 คน แต่ลำดับที่จะจัดเรียงต่อไปนี้ ไม่ได้จัดเรียงตามลำดับความแข็งแกร่ง แต่เป็นการจัดลำดับในแผนของเอสเตอร์
ครอบครัวของนักวิทยาศาสตร์ สมาชิกในครอบครัวมักเป็นผู้ทำการทดลองสร้างผู้มีพลังจิต Level 6 ซึ่งสมาชิกในครอยครัวมีประมาณ 3000-4000 คน โดยส่วนใหญ่แล้วไม่ได้สืบสายเลือดเดียวกันมีสมาชิกดังนี้
รอยรักหักเหลี่ยมตะวัน (ละครโทรทัศน์)
รอยรักหักเหลี่ยมตะวัน เป็นละครในชุด "ไรซิงซัน" สร้างจากนิยายชื่อเดียวกัน เพื่อฉลองการครบรอบสี่สิบสามปีของช่อง 3
หลวงพ่อสงฆ์ จนฺทสโร
หลวงพ่อสงฆ์ จนฺทสโร ท่านมีนามเดิมว่า สง เกิดเมื่อวันที่ 30 เมษายน พ.ศ. 2432 ณ บ้านหนองหลวง จังหวัดชุมพร บิดาของท่านคือ นายแดง มารดาชื่อ นางนุ้ย มีอาชีพทำเกษตรกรรม ต่อมาเมื่ออายุ 18 ปี ท่านได้เข้าบรรพชาเป็นสามเณร ณ วัดสวี วัดใกล้บ้าน บวชได้ไม่นานท่านก็ลาสิกขาบทออกมาช่วยบิดามารดาทำนาเกษตรกรรมต่อไป จนกระทั่งในปีพ.ศ. 2452 ขณะที่ท่านมีอายุครบ 20 ปี ท่านได้เข้าอุปสมบทเป็นพระภิกษุ และได้รับความเมตตาจาก หลวงพ่อชื่น เป็นพระอุปัชฌาย์ได้ให้ฉายาว่า จนฺทสโร ภายหลังการอุปสมบท ท่านก็ได้ศึกษาหาความรู้เพิ่มเติมในเรื่องพระธรรมวินัย และได้รู้เกี่ยวกับเรื่องชีวิตเพศพรหมจรรย์ พอสำเร็จแล้ว ท่านก็ได้เริ่มศึกษาสนใจเรื่องการนั่งวิปัสนนากรรมฐาน หลวงพ่อท่านได้กราบลาพระอาจารย์เพื่อออกเดินทางธุดงค์ไปหาพระอาจารย์ที่เชี่ยวชาญทางด้านนี้ หลวงพ่อท่านก็ต้องพบเจอกับป่าไพร และในป่านี้ก็อันตรายมาก แต่ท่านก็มีความอดทน สุดท้ายท่านก็รอดพ้นอุปสรรคทั้งหมดได้ ต่อมาหลวงพ่อท่านได้พบเจอพระอาจารย์รอด วัดโต๊ะแซ หรือตอแซ ซึ่งเป็นพระอาจารย์ที่ทรงมีสมาบัติสูงรูปหนึ่ง ท่านได้ไปฝากตัวเป็นศิษย์กับท่าน และอยู่ปฏิบัติพระกรรมฐาน และสามารถเดินธุดงค์กรรมฐานได้อีกด้วย ด้วยความเพียรพยายาม ท่านก็เดินธุดงค์ไปยังถ้ำ ป่าช้า จงมีประสบการณ์ หลวงปู่ท่านมีประสบการณ์ในการถ่ายทอดความรู้ให้กับลูกศิษย์ลูกหาสายวัดเขาอ้อ หลวงพ่อท่านได้เห็นวัฎสงสาร และเบื่อชีวิตการที่ต้องอยู่ในป่าแบบนี้ ท่านจึงได้ปฏิบัติธรรมกรรมฐาน บำเพ็ญเพียร เดินจงกรม หรือทำสมาธิเพื่อทำให้จิตใจสงบลง เวลาท่านเดินจงกรม ท่านก็กำหนดสติที่มีอยู่ในการกำหนดว่าเรากำลังทำอะไรอยู่ เมื่อรู้ซึ้งในพระธรรมะแล้ว หลวงพ่อท่านก็นำธรรมะนั้นมาสอนขัดเกลาจิตใจตนเอง และพยายามที่จะหาทางดับทุกข์กิเลสในใจของมนุษย์ ท่านได้เริมทรมานกิเลสในใจของท่านเป็นเวลา 7 ปี ทำให้จิตใจท่านสะอาดบริสุทธิ์ แต่สภาพร่างกายของท่าน ทั้งสบง จีวร ฯลฯ ล้วนขาด หรือตัวท่านเหมือนฤๅษีชีไพร ต่อมาชาวบ้านเดินทางตามเสียงนกมาเจอท่าน และนิมนต์ท่านให้มาอยู่ ณ วัดร้างแห่งหนึ่ง ต่อมาท่านได้ออกจาริกจากป่า มายังวัดร้าง มาจำพรรษาพร้อมกับสร้างบูรณะปฏิสังขรณ์วัด จนเจริญรุ่งเรือง และได้รับการขนานนามว่า วัดเจ้าฟ้าศาลาลอย ในชีวิตของหลวงพ่อท่าน ก็ได้พบเจอเหตุการณ์ต่าง ๆ ซึ่งแสดงถึงความไม่แน่ไม่นอน และได้สอนให้คนทำแต่ความดี ละเว้นความชั่ว ท่านได้มาจำวัดเจ้าฟ้าศาลาลอยตั้งแต่ปี พ.ศ. 2462 ท่านได้ปฏิบัติกิจของสงฆ์อย่างเคร่งครัด และเป็นพระผู้ปฏิบัติดี ปฏิบัติชอบ และมักจะมีชาวบ้าน ญาติโยมมาขอพร หรือขอความช่วยเหลือจากท่าน ต่อมาสังขารก็ไม่เที่ยง ในวันที่ 2 สิงหาคม พ.ศ. 2526 ท่านได้มีสายน้ำเกลือติดอยู่ที่แขนท่าน และท่านก็นอนสลบไปพักหนึ่ง ต่อมาลูกศิษย์ได้เห็นท่านนิ่งไป จึงขึ้นมาดูอาการ ปรากฏว่า ท่านได้ถึงแก่มรณภาพแล้วด้วยอาการสงบ รวมสิริอายุได้ 94 ปี 74 พรรษา รวมระยะเวลาในการดำรงตำแหน่งเจ้าอาวาสนานถึง 64 ปี มีกำหนดพิธีบำเพ็ญกุศลศพในระหว่างวันที่ 2 - 16 สิงหาคม พ.ศ. 2526 ปิดศพวันที่ 15 สิงหาคม พ.ศ. 2526
ตราแผ่นดินของสโลวีเนีย
ชื่อ วันชัย ประเสริฐ เกิดวันที่30 เดือน เมษายน พ.ศ. 2539 สัญชาติ ไทย พูดได้ 2 ภาษาได้แก่ ไทย อีสาน นักร้องนอกวงการ ร้องเพลงลงในโซเซียล
== ตราแผ่นดินของไทย ธงชาติไทย
ธงชาติไทยอยู่ประเทศไทย
การเลือกตั้งสมาชิกวุฒิสภาไทยเป็นการทั่วไป พ.ศ. 2551
การเลือกตั้งสมาชิกวุฒิสภาไทยเป็นการทั่วไป พ.ศ. 2551 เป็นการเลือกตั้งสมาชิกวุฒิสภาตามรัฐธรรมนูญแห่งราชอาณาจักรไทย พุทธศักราช 2550 ที่กำหนดให้สมาชิกวุฒิสภา หรือ ส.ว. ประกอบด้วยสมาชิกจากการเลือกตั้งจังหวัดละ 1 คน และจากการสรรหาอีกจำนวนหนึ่ง (73 คน) รวมกันแล้วมีจำนวนทั้งสิ้น 150 คน
มีพระราชกฤษฎีกาให้มีการเลือกตั้งสมาชิกวุฒิสภา ในวันที่ 2 มีนาคม พ.ศ. 2551
ปัตตาเวีย (พืช)
ปัตตาเวีย (, ) เป็นพืชในวงศ์ Euphorbiaceae เป็นไม้พุ่ม ทรงพุ่มค่อนข้างสูงโปร่ง เปลือกสีเปลือกต้นสีน้ำตาลเทา กิ่งอ่อนสีน้ำตาลแดง มีจุดหายใจสีน้ำตาลประทั่วไปที่ลำต้นและกิ่ง แตกกิ่งก้านมากและมักโค้งลงสู่พื้นดิน การเกาะติดของใบบนกิ่งแบบเวียน ก้านใบยาว ใบเดี่ยวทรงรีถึงรีแกมไข่กลับ ปลายใบแหลมเรียวยาวคล้ายหาง โคนใบมน ขอบใบเรียบ ผิวใบด้านบนสีเขียวเข้ม ผิวใบด้านล่างสีเขียวอมแดง ปลายใบโค้งมนมีติ่งหาง โคนใบสอบเรียวมีหนามอ่อนเกาะติดอยู่ประมาณ 4-6 อัน ดอกสีแดง ชมพู ชมพูม่วง ออกเป็นช่อแบบช่อกระจุกตามซอกใบที่ปลายกิ่ง โคนกลีบดอกเชื่อมติดกัน ปลายแยกเป็น 5 แฉก ดอกออกเป็นช่อที่บริเวณปลายกิ่ง ก้านช่อยาว ดอกทยอยบาน ผลรูปไข่ มีสามพู เมื่อสุกสีแดงสด เมื่อแก่แห้งแล้วแตกดีดเมล็ดออกจากผล เมล็ดขนาดเล็กสีน้ำตาล
ปัตตาเวียเป็นพืชมีพิษ ยางเมื่อถูกผิวหนังทำให้บวมแดง เป็นแผลพุพอง เข้าตาทำให้ตาบอด ผลถ้ารับประทานเข้าไปทำให้อาเจียน ถ่ายเป็นเลือด นิยมใช้เป็นไม้ประดับในพื้นที่ได้รับแสงแดดตลอดทั้งวัน หรือได้รับแสงเต็มที่ไม่น้อยกว่า 6 ชั่วโมงต่อวัน ขยายพันธุ์ด้วยการปักชำกิ่ง ตอนกิ่ง และการเพาะเมล็ด
ตราแผ่นดินของเดนมาร์ก
ตราแผ่นดินของเดนมาร์ก เริ่มใช้เมื่อพ.ศ. 1733 บังคับใช้เมื่อ พ.ศ. 2362 มีส่วนประกอบคือ
เปเอสเฟ ไอนด์โฮเฟิน
สโมสรกีฬาฟิลิปส์ () หรือเรียกแบบย่อว่า เปเอสเฟ () และรู้จักกันในระดับนานาชาติในชื่อ เปเอสเฟ ไอนด์โฮเฟิน () เป็นสโมสรฟุตบอลมืออาชีพจากเมืองไอนด์โฮเฟิน ประเทศเนเธอร์แลนด์ ปัจจุบันเล่นอยู่ในลีกเอเรอดีวีซี ลีกฟุตบอลสูงสุดของเนเธอร์แลนด์
ปัจจุบันใช้สนามฟีลิปส์สตาดีโยน เป็นสนามเหย้า มีความจุทั้งหมด 35,000 ที่นั่ง
สโมสรเคยคว้าแชมป์เอเรอดีวีซี ได้ 24 สมัย, ดัตช์คัพ 9 สมัย, ยูฟ่าแชมเปียนส์ลีก 1 สมัย, ยูฟ่ายูโรปาลีก 1 สมัย
พิสุทธิ์ นิมมานเหมินท์
นายพิสุทธิ์ นิมมานเหมินท์ เป็นอดีตผู้ว่าการธนาคารแห่งประเทศไทย ในระหว่างปี พ.ศ. 2514 ถึงปี พ.ศ. 2518
นายพิสุทธิ์ เป็นบุตรของนายกี และ นางกิมฮ้อ นิมมานเหมินท์ เกิดเมื่อวันที่ 23 พฤษภาคม พ.ศ. 2458 ที่ตำบลช้างม่อย อำเภอเมือง จังหวัดเชียงใหม่ มีพี่น้องร่วมบิดามารดา 6 คนโดยหนึ่งในนั้นคือนายไกรศรี นิมมานเหมินท์ ผู้ซึ่งเป็นบิดาของนายธารินทร์ นิมมานเหมินท์
นายพิสุทธิ์ นิมมานเหมินท์ สมรสกับหม่อมราชวงศ์พันธุ์ชมพูนุท ทองแถม เมื่อ พ.ศ. 2486 มีบุตรธิดา 3 คน คือ
นายพิสุทธิ์ เริ่มรับราชการในสังกัดกระทรวงการคลัง ต่อมาได้มีการจัดตั้งสำนักงานธนาคารชาติไทยขึ้น ในปี พ.ศ. 2483 จึงได้โอนย้ายมารับตำแหน่งหัวหน้ากองเงินกู้ และได้รับแต่งตั้งเป็นผู้ว่าการธนาคารแห่งประเทศไทย ในระหว่างปี พ.ศ. 2514 ถึงปี พ.ศ. 2518
สรัลธร คล้ายอุดม
สรัลธร คล้ายอุดม ชื่อเล่น มีน เป็นดารา นักแสดงชาวไทย มีผลงานมิวสิควีดีโอมากมายที่เธอได้ร่วมเล่นของสังกัด แกรมมี่
สรัลธร คล้ายอุดม มีชื่อเดิมว่า อภิษฐา คล้ายอุดม มีชื่อเล่นว่า มีน เกิดเมื่อวันที่ 12 มีนาคม พ.ศ. 2535 จบการศึกษาระดับมัธยมที่โรงเรียนสวนกุหลาบวิทยาลัยนนทบุรี และอุดมศึกษา มหาวิทยาลัยเกษตรศาสตร์ คณะบริหารธุรกิจ สาขาการตลาด
ก้าวแรกในเส้นทางบันเทิงนั้น สรัลธรบอกว่าเธอก็เหมือนหญิงสาววัยรุ่นทั่วไป ที่เริ่มต้นเข้าวงการด้วยการถ่ายแบบนิตยสารวัยรุ่น ต่อจากนั้นก็มีผลงานถ่ายมิวสิควิดีโอมากมาย อาทิ เพลง Together ของ บอย Peacemaker, เพลง เสียงที่เปลี่ยน ของ เบล นันทิตา และเพลง หนึ่งคำถามสองคำตอบ ของ ชิน ชินวุฒ ซึ่งแต่ละเพลงนั้นค่อนข้างดังพอสมควร เธอจึงกลายเป็นที่จดจำของแฟน ๆ ได้บ้าง
หลังจากนั้นเธอก็มีโอกาสได้เล่นภาพยนตร์เรื่อง รักจัดหนัก ซึ่งในเรื่องนี้เธอได้เล่นเพียงตัวประกอบเท่านั้น บทบาทไม่เด่นสักเท่าไรนัก แต่เธอก็ได้ประสบการณ์หลาย ๆ อย่างจากภาพยนตร์เรื่องนี้ นอกจากนี้ยังมีผลงานภาพยนตร์เรื่อง Yes or No 2 รักไม่รัก อย่ากั๊กเลย อีกด้วย
เฮกซอล
เฮกซอล () เป็นชื่อสำหรับเกลือต่าง ๆ ของสารประกอบโคออร์ดิเนชันที่มีความสำคัญทางประวัติศาสตร์ เกลือเป็นครั้งแรกที่ไม่สังเคราะห์คาร์บอนที่มีส่วนผสมของสารไครัล ซอลท์ซัลเฟตมีสูตร {[Co(NH)(OH)]Co}(SO)
สมเด็จพระราชินีแม็กซิมาแห่งเนเธอร์แลนด์
สมเด็จพระราชินีแม็กซิมาแห่งเนเธอร์แลนด์ (; พระนามเดิม: แม็กซิมา ซอร์เรกัวตา; ประสูติ 17 พฤษภาคม ค.ศ. 1971) เป็นพระอัครมเหสีในสมเด็จพระราชาธิบดีวิลเลม-อเล็กซานเดอร์แห่งเนเธอร์แลนด์ และทรงเป็นสมเด็จพระราชินีแห่งเนเธอร์แลนด์ หลังจากที่พระสวามีได้ขึ้นครองราชย์ภายหลังการสละราชบัลลังก์ของสมเด็จพระราชินีนาถเบียทริกซ์แห่งเนเธอร์แลนด์ ซึ่งทรงเป็นสมเด็จพระราชินีพระองค์แรกในรอบ120ปีอีกด้วยสมเด็จพระราชินีแม็กซิมาเสด็จพระราชสมภพเมื่อวันที่ 17 พฤษภาคม ค.ศ. 1971 ที่กรุงบัวโนสไอเรส ประเทศอาร์เจนตินา ทรงเป็นธิดาใน จอร์จ ซอร์เรกัวตา กับภรรยาคนที่สอง มาเรีย เดล คาร์เมน เคอร์รูติ คาร์ริคาร์ต พระองค์ทรงมีมีชายสองคน พี่สาวและน้องสาวต่างมารดาสามคน
นางสาว แม็กซิมา ซอร์เรกัวตา ได้เข้าอภิเษกสมรสกับ เจ้าชายวิลเลิม-อเล็กซานเดอร์ เจ้าชายแห่งออเรนจ์ เมื่อวันที่ 2 กุมภาพันธ์ ค.ศ. 2002
หลังการอภิเษกสมรส เธอ ได้รับพระอิสริยยศ เจ้าหญิงแห่งออเรนจ์ ซึ่งพระอิสริยยศดังกล่าว เทียบเท่ากับ มกุฎราชกุมารี ทรงมีพระราชธิดาร่วมกัน 3 พระองค์คือ
เมื่อวันที่ 30 เมษายน พ.ศ. 2556 สมเด็จพระราชินีนาถเบียทริกซ์แห่งเนเธอร์แลนด์ ทรงประกาศว่า พระองค์จะสละราชสมบัติให้พระราชโอรสพระองค์โต นั้นคือ เจ้าชายวิลเลิม-อเล็กซานเดอร์ เจ้าชายแห่งออรเรนจ์ เสด็จขึ้นครองราชย์ ทำให้พระองค์กลายเป็นสมเด็จพระราชาธิบดีพระองค์แรกในรอบ 120ปี หลังการเสด็จขึ้นครองราชย์ของพระราชสวามี พระองค์จึงดำรงพระอิสริยยศ สมเด็จพระราชินีแห่งเนเธอร์แลนด์ ซึ่งพระองค์กลายเป็นสมเด็จพระราชินีพระองค์แรกในรอบ 120 ปี เช่นเดียวกัน
เพนตาเอมีน(ไดไนโตรเจน)รูทีเนียม(II) คลอไรด์
เพนตาเอมีน(ไดไนโตรเจน)รูทีเนียม(II) คลอไรด์ () เป็นสารประกอบอนินทรีย์ที่มีสูตร [Ru(NH)(N)]Cl เป็นของแข็งสีขาวโดยประมาณ แต่เป็นสารละลายที่มีสีเหลือง สารเชิงซ้อนประจุบวกมีความสำคัญเก่าแก่เป็นสารประกอบแรกที่มี N ผูกพันไปยังใจกลางโลหะ [Ru(NH)(N) ปรากฏโครงสร้างแปดด้านที่มีสัดส่วน C
ทอมัส โวลซีย์
ทอมัส โวลซีย์ () (มีนาคม ค.ศ. 1473 - 29 พฤศจิกายน ค.ศ. 1530) เป็นนักการเมืองชาวอังกฤษและพระคาร์ดินัลแห่งคริสตจักรโรมันคาทอลิก เมื่อเจ้าชายเฮนรีขึ้นครองราชย์เป็นพระมหากษัตริย์อังกฤษในปี ค.ศ. 1509 วอลเซย์ก็ได้เป็นอนุศาสนาจารย์ส่วนพระองค์
ภายในคริสตจักรแห่งอังกฤษ เขาได้ดำรงตำแหน่งอาร์ชบิชอปแห่งยอร์ก ซึ่งเป็นตำแหน่งสำคัญที่สุดเป็นอันดับสองในคริสตจักรแห่งอังกฤษ และจากนั้นได้สมณศักดิ์เป็นพระคาร์ดินัลในปี ค.ศ. 1515 ทำให้เขามีบทบาทสำคัญมากขึ้น สูงกว่าแม้แต่อาร์ชบิชอปแห่งแคนเทอร์เบอรี
คาร์มิน
คาร์มิน () เป็นศิลปินดูโอป็อปชาวอเมริกัน โดยมีสมาชิกคือ เอมี เฮย์เดอมัน () เกิดเมื่อวันที่ 29 เมษายน พ.ศ. 2529 และ นิก หลุยส์ นูนาน () เกิดเมื่อวันที่ 27 เมษายน พ.ศ. 2529 โดยเพลง "โบรเกนเฮิร์ต" ของพวกเขาติดอันดับ 1 ใน 20 ของสหรัฐอเมริกา และ 1 ใน 10 ของประเทศออสเตรเลีย, ประเทศนิวซีแลนด์ และสหราชอาณาจักร รวมไปถึงเพล "เฮลโล" ที่เป็นอันดับ 1 ของบิลบอร์ดแดนซ์ ในสหรัฐอเมริกา
มายฟาเธอส์ดรากอน
มังกรของพ่อ () เป็นบันเทิงคดีเด็กโดยรูธ สไตลส์ แกนเน็ตต์ ผู้วาดภาพปกและภาพขาวดำประกอบในเล่มคือ รูธ คริสมัน แกนเน็ตต์ บทประพันธ์นี้มีเนื้อเรื่องเกี่ยวกับเด็กคนหนึ่งที่หนีไปยังเกาะดงดิบเพื่อช่วยลูกมังกรตัวหนึ่ง และได้รับรางวัล Newbery Honor Book และ ALA Notable Book "มังกรของพ่อ" เป็นหนังสือเล่มแรกของไตรภาค ภาคต่ออีก 2 เล่ม ได้แก่ "เอลเมอร์แอนด์เดอะดรากอน" ("Elmer and the Dragon") และ "เดอะดรากอนส์ออฟบลูแลนด์" ("The Dragons of Blueland") ได้รับการสร้างเป็นภาพยนตร์อะนิเมะในญี่ปุ่น ชื่อ "เอะรุมา โนะ โบเก็ง มาย ฟาซาซุ โดะระกง" (Erumā no Bōken Mai Fāzāsu Doragon; "Elmer's Adventures: My Father's Dragon")
"มังกรของพ่อ" ได้รับการยอมรับในด้านคุณค่าเชิงวรรณกรรมจากหลายสถาบัน โดยได้รับรางวัล Newbery Honor Book ในการประกาศรางวัลวรรณกรรม Newbery Medal ในปี 1948 อีกทั้งยังได้รับการเสนอชื่อเพื่อรับรางวัล Ambassador Book Award ในปี 1948 ด้วย ต่อมาก็ได้รับรางวัล Notable Book ซึ่งจัดมอบโดย American Library Association(ALA) ในปี 1949
เรสเซิลเมเนีย ครั้งที่ 6
เรสเซิลเมเนีย ครั้งที่ 6 () จัดวันที่ 1 เมษายน 1990 ในแคนาดา ที่ โตรอนโต ออนตาริโอ สนามที่จัด สกายโดม มีคนดูทั้งหมด 67,678 คน